open-index/open-wikipedia-markdown huggingface dataset:
సంసద్ ఆదర్శ గ్రామీణ యోజన

**సంసద్‌ ఆదర్శ  గ్రామీణ యోజన** (ఆంగ్లం: Sansad Adarsh Gram Yojana; హిందీ: सांसद आदर्श ग्राम योजना) అనేది గ్రామాలలో అభివృద్ధిపై విస్తృతంగా దృష్టి సారించే ఒక గ్రామీణ అభివృద్ధి కార్యక్రమం. ఇది 2014 అక్టోబరు 11న లోక్‌నాయక్ జయప్రకాశ్ నారాయణ్ జయంతి సందర్భంగా భారత ప్రధాని నరేంద్ర మోదీ ఈ కార్యక్రమాన్ని ప్రారంభించారు.

## ఆదర్శ గ్రామాలు
మహాత్మా గాంధీ ఆలోచన విధానానికి అనుగుణంగా భారతదేశంలోని గ్రామాల్లో మార్పును తీసుకురావటం దీని ముఖ్య ఉద్దేశం. ఈ పథకం కింద ప్రతి పార్లమెంటు సభ్యుడు ఒక గ్రామపంచాయతీని దత్తత తీసుకుని, ఆ గ్రామంలో మౌలిక వసతుల కల్పనతో పాటు సమగ్రమైన సాంఘిక పురోగతి కూడా చోటు చేసుకొనేటట్లు మార్గదర్శకత్వం వహిస్తారు. పట్టణాలకు దీటుగా పల్లె ప్రజలకు తగిన సౌకర్యాలు కల్పించాలన్న లక్ష్యంతో పార్లమెంట్‌ సభ్యులు తమ నియోజకవర్గాలు, రాజ్యసభ సభ్యులు దేశంలోని ఏవైనా గ్రామాలను ఎంపిక చేసుకుని వాటి అభివృద్ధికి కృషి చేసే విధంగా రూపొందించిన పథకమే సంసద్‌ ఆదర్శ గ్రామీణ యోజన. ఈ క్రమంలో పలు అంశాల్లో ప్రగతి సాధించిన గ్రామాలకు తగిన ప్రోత్సాహకాలు అందించడంతోపాటు, ఎస్‌ఏజీవై కింద ఆదర్శ గ్రామాలుగా ప్రకటిస్తుంది కేంద్రం.

## నిధులు
సంసద్‌ ఆదర్శ  గ్రామీణ యోజనకు కొత్త నిధులు కేటాయించబడవు. అయితే ఇప్పటికే అమలులో ఉన్న పథకాల ద్వారా నిధులు సేకరించవచ్చు. ఉదాహారణకు..

* ఇందిరా ఆవాస్ యోజన
* ప్రధాన్ మంత్రి గ్రామ్ సడక్ యోజన
* మహాత్మా గాంధీ జాతీయ గ్రామీణ ఉపాధి హామీ పథకం
* బ్యాక్‌వర్డ్ రీజియన్ గ్రాంట్ ఫండ్
* పార్లమెంటు సభ్యుడు స్థానిక ప్రాంత అభివృద్ధి పథకం (MPLADS)
* గ్రామ పంచాయతీ సొంత ఆదాయం
* కేంద్ర, రాష్ట్ర ఫైనాన్స్ కమిషన్ గ్రాంట్లు
* కార్పొరేట్ సామాజిక బాధ్యత నిధులు

## తెలంగాణ ఘనత
సంసద్‌ ఆదర్శ గ్రామీణ యోజన పథకం కింద దేశవ్యాప్తంగా ఎంపిక చేసిన పదికి పది ఆదర్శ గ్రామాలు తెలంగాణ రాష్ట్రానికి చెందినవే. అలాగే టాప్‌–20లో 19 గ్రామాలు కూడా రాష్ట్రానికి చెందినవే. కేంద్ర ప్ర‌భుత్వం 2022 ఏప్రిల్ 26న ప్ర‌క‌టించిన ఆద‌ర్శ గ్రామాల జాబితా వివరాలను కేంద్ర పంచాయతీరాజ్, గ్రామీణాభివృద్ధి శాఖ తమ వెబ్‌సైట్‌లో పొందుపరిచింది.

**దేశంలో టాప్‌–10 తెలంగాణ ఆదర్శ గ్రామాలు:**

(వంద మార్కులకు వచ్చిన స్కోరు ఆధారంగా వరుసగా..)

# యాదాద్రి భువనగిరి జిల్లా భువనగిరిలోని వడపర్తి
# కరీంనగర్‌ జిల్లా చిగురుమామిడి మండలం కొండాపూర్
# నిజామాబాద్‌ జిల్లాలోని పల్డా
# కరీంనగర్‌ జిల్లా వీణవంక మండలం రామకృష్ణాపూర్
# యాదాద్రి భువనగిరి జిల్లా ఆలేరు మండలం కొలనుపాక
# నిజామాబాద్‌ జిల్లా నందిపేట మండలం వెల్మల్‌
# జగిత్యాల జిల్లా ఇబ్రహీంపట్నం మండలం మూలరాంపూర్
# నిజామాబాద్‌ జిల్లాలోని తానాకుర్దు
# నిజామాబాద్‌ జిల్లా వేల్పూర్‌ మండలం కుక్‌నూర్
# కరీంనగర్‌ జిల్లా సైదాపూర్‌ మండలం వెన్నంపల్లి

## మూలాలు


వర్గం:భారతదేశంలో ప్రభుత్వ పథకాలు
మంచు కురిసే వేళలో (2018 సినిమా)

**మంచు కురిసే వేళలో** 2018లో తెలుగులో విడుదలైన రొమాంటిక్ లవ్ ఎంటర్‌టైనర్‌ సినిమా. ప్రణతి ప్రొడక్షన్స్ బ్యానర్‌పై బాల బోడెపూడి స్వీయ దర్శకత్వంలో నిర్మించిన ఈ సినిమాలో  రామ్ కార్తీక్, ప్రనాలి, సాయి విజయ్ ప్రధాన పాత్రల్లో నటించగా సినిమా డిసెంబర్ 28న విడుదలైంది.
## కథ
ఆనంద్ కృష్ణ (రామ్ కార్తీక్) ఎఫ్ఎం రేడియోలో జాకీగా పని చేస్తుంటాడు, తను చేసే ఎఫ్ఎం ప్రొగ్రామ్ లో భాగంగా ఆత్మహత్య చేసుకోబోతున్న శ్రీను (విజయ్ సాయి) ని తన ప్రేమకథని ఓ కట్టుకథ చెప్పి ఆత్మహత్య నుండి ఆపుతాడు. ఈ క్రమంలో అతడు గీతాంజలి (ప్రణాలి)ని చూసి ఇష్టపడి, ఆమెను మెప్పించడం కోసం రకరకాల ప్రయత్నాలు చేస్తూ ఆమె కుటుంబసభ్యులకు కూడా దగ్గరవుతాడు. గీతాంజలి ఆనంద్ కు తన ప్రేమను ఎందుకు చెప్పదు. చివరగా వీళ్లిద్దరూ కలిశారా లేదా?  అనేది మిగతా సినిమా కథ.
## నటీనటులు

*రామ్ కార్తీక్
*ప్రణాలి ఘోగారే
*యశ్వంత్‌
*సాయి విజయ్
*అరుణ్ కుమార్ 
*జయలక్ష్మి
*శిరీషా సౌగంధి
*హరిణి 
*చమ్మక్ చంద్ర 
*కత్తి మహేష్ 
*జబర్దస్త్ రాము 
*ప్రణీత్
*అన్విత 
*బేబీ రాజశ్రీ బోడేపూడి 
*ధీరజ్

## సాంకేతిక నిపుణులు
*బ్యానర్:  ప్రణతి ప్రొడక్షన్స్
*నిర్మాత:  బాల బోడెపూడి 
*కథ, స్క్రీన్‌ప్లే, దర్శకత్వం: బాల బోడెపూడి 
*సంగీతం: శ్రావణ్‌ భరద్వాజ్‌
*సినిమాటోగ్రఫీ:  తిరుజ్ఞాన, ప్రవీణ్ కుమార్ పంగులూరి
*ఎడిటర్: కోటగిరి వెంకటేశ్వరరావు
## మూలాలు

## బయటి లింకులు
* 

వర్గం:2018 తెలుగు సినిమాలు
ఇష్టంగా

**ఇష్టంగా** 2018లో తెలుగులో విడుదలైన లవ్ ఎంటర్‌టైనర్‌ సినిమా. ఏవీఆర్ మూవీ వండర్స్ బ్యానర్‌పై అడ్డూరి వెంకటేశ్వరరావు నిర్మించిన ఈ సినిమాకు సంపత్ వీ రుద్ర‌ దర్శకత్వం వహించాడు. అర్జున్ మహి, తనిష్క్ రాజన్, దువ్వాసి మోహ‌న్ ప్రధాన పాత్రల్లో నటించగా సినిమా డిసెంబర్ 28న విడుదలైంది.
## కథ
డ్యాన్సర్ కృష్ణ (అర్జున్ మహి) అమ్మాయిలతో జల్సాగా తిరుగుతూ జీవితాన్ని పరిపూర్ణంగా బతికే యువకుడు. అలాంటి లక్షణాలు ఉన్న కృష్ణకు సత్య (తనిష్క్ రాజన్) జర్నలిస్టుతో పరిచయం ఏర్పడుతుంది. ఆ పరిచయం ప్రేమగా మారడంతో ఒకరికొకరు మానసికంగా, శారీరకంగా దగ్గరవుతారు. ఈ క్రమంలో పెళ్లి చేసుకొందామని అడిగిన సత్య ప్రపోజల్‌ను కృష్ణ తిరస్కరిస్తాడు. పెళ్లి మీద తనకు నమ్మకం లేదని, సహజీవనమే ఇష్టమని చెబుతాడు. ఆ క్రమంలో వారి మధ్య లవ్ బ్రేక్ అవుతుంది. కృష్ణ, సత్య మధ్య విభేదాలు ఎంత వరకు వెళ్లాయి? కృష్ణ సహజీవనం ప్రపోజల్‌ను సత్య అంగీకరించిందా?  లేదా అనేదే మిగతా సినిమా కథ.
## నటీనటులు
*అర్జున్ మహి  
*తనిష్క్ రాజన్  
*ప్రియదర్శి
*దువ్వాసి మోహన్
*తాగుబోతు రమేష్
*మధునందన్
*మధుమణి
* విశ్వేష్వర్ నెమిలకొండ
*ఫిష్ వెంకట్

## సాంకేతిక నిపుణులు
*బ్యానర్:   ఏవీఆర్ మూవీ వండర్స్ 
*నిర్మాత: అడ్డూరి వెంకటేశ్వరరావు  
*కథ, స్క్రీన్‌ప్లే, దర్శకత్వం:  సంపత్ వీ రుద్ర‌
*రచన సహకారం: చిట్టి శర్మ 
*సంగీతం: యేలేంద్ర మహావీర్
*సినిమాటోగ్రఫీ: ఆనంద్ నడకట్ల డిఎఫ్ ఎమ్ 
*ఎడిటర్: బొంతల నాగేశ్వర్ రెడ్డి
*మాటలు: శ్రీనాధ్ బాదినేని 
*పాటలు: కందికొండ రాంబాబు గోశాల, అలరాజు 
*ఆర్ట్: విజయ్ కృష్ణ 
*ఫైట్స్: షావలిన్' మల్లేష్

## మూలాలు
అక్కడొకడుంటాడు

**అక్కడొకడుంటాడు** 2019లో తెలుగులో విడుదలైన సినిమా. లైట్‌హౌస్‌ సినీ మ్యాజిక్‌ బ్యానర్‌పై కె.శివశంకరరావు, రావుల వెంకటేశ్వరరావు నిర్మించిన ఈ సినిమాకు శ్రీపాద విశ్వక్‌ దర్శకత్వం వహించాడు. శివ కంఠంనేని, ‘అల్లరి’ రవిబాబు, వినోద్‌ కుమార్, ఇంద్రజ, రామ్‌కార్తీక్ ప్రధాన పాత్రల్లో నటించగా సినిమా ఫిబ్రవరి 1న విడుదలైంది. 
## కథ
కార్తీక్, వంశీ, నిత్య, ఆది, సత్య అనే ఐదుగురు స్నేహితులు కలిసి ఒక ప్రముఖ రాజకీయవేత్త కె.కె. (రవి బాబు) బ్లాక్ మనీని దోపిడీ చెయ్యాలనుకుంటారు. దోపిడీ చేసే క్రమంలో అంధుడైన యోగి (శివ కంఠంనేని) వాళ్ళను అడ్డుకుంటాడు. ఈ క్రమంలో వాళ్ళు దోపిడీ చేసారా ? లేదా ? వాళ్ళ అక్కడ నుండి ఎలా బయట పడ్డారు ? అసలు యోగి ఎవరు ? ఎందుకు అతను కెకె బ్లాక్ మనీకి కాపాలా ఉన్నాడు ? చివరికి ఈ కేసు నుండి ఆ ఐదుగురు స్నేహితులు ఎలా తప్పించుకుంటారు? అనేదే మిగతా సినిమా కథ.
## నటీనటులు
*శివ కంఠంనేని 
*‘అల్లరి’ రవిబాబు
* వినోద్ కుమార్
* ఇంద్రజ
*రామ్ కార్తీక్
*శివ హరీష్ 
*రసజ్ఞ దీపిక
*అలేఖ్య

## సాంకేతిక నిపుణులు
*బ్యానర్: లైట్‌హౌస్‌ సినీ మ్యాజిక్‌
*నిర్మాతలు: కె.శివశంకరరావు, రావుల వెంకటేశ్వరరావు 
* సహ నిర్మాతలు: జి.రాంబాబు యాదవ్, ఎన్‌.వి.గోపాలరావు, కె. శ్రీధర్‌రెడ్డి
*కథ, స్క్రీన్‌ప్లే, దర్శకత్వం: శ్రీపాద విశ్వక్‌ 
*సంగీతం: సార్క్స్
*సినిమాటోగ్రఫీ: ఎన్‌.రాజశేఖరన్
*ఎడిటర్ : సాయి జ్యోతి అవదుత

## మూలాలు

వర్గం:2018 తెలుగు సినిమాలు
తెలిసినవాళ్లు

**తెలిసినవాళ్లు** 2022లో విడుదల కానున్న తెలుగు సినిమా.కేఎస్వీ ఫిలిమ్స్ సమర్పణలో సిరింజ్ సినిమా బ్యానర్‌పై కె.శివశంకరరావు, రావుల వెంకటేశ్వరరావు నిర్మించిన ఈ సినిమాకు విప్లవ్ కోనేటి దర్శకత్వం వహించాడు. రామ్ కార్తీక్, హెబ్బా పటేల్  ప్రధాన పాత్రల్లో నటించిన ఈ సినిమాలో హెబాపటేల్‌ ఫస్ట్ లుక్ ను 2021 మార్చి 12న, రామ్ కార్తీక్‌ ఫస్ట్ లుక్ ను ఆగష్టు 2న విడుద‌ల చేసి,  గ్లింప్స్ ఫిబ్రవరి 22న విడుదలైంది.
## నటీనటులు
*రామ్ కార్తీక్  
*హెబ్బా పటేల్
*నరేష్
*పవిత్ర లోకేష్
*జయ ప్రకాష్

## సాంకేతిక నిపుణులు
*బ్యానర్: సిరింజ్ సినిమా  
*నిర్మాత: విప్లవ్ కోనేటి  
*కథ, స్క్రీన్‌ప్లే, దర్శకత్వం: విప్లవ్ కోనేటి  
*సంగీతం: దీపక్‌ వేణుగోపాలన్‌
*సినిమాటోగ్రఫీ: అనంత్‌ కవూరి, అజయ్‌నాగ్‌ వి
* ఎడిటర్‌: ధర్మేంద్ర కాకరాల
*పాటలు: డాక్టర్ జివాగో
*ఆర్ట్ డైరెక్టర్: ఉపేందర్ రెడ్డి
* కోరియోగ్రఫీ: జావేద్ మాస్టర్, శైలజ మాస్టర్
* ఫైట్స్: సీ హెచ్ రామకృష్ణ
* లైన్ ప్రొడ్యూసర్ : డాక్టర్ జేకే సిద్ధార్థ.

## మూలాలు

వర్గం:2022 తెలుగు సినిమాలు
రియా సుమన్

**రియా సుమన్‌** భారతదేశానికి చెందిన సినిమా నటి. ఆమె 2016లో తెలుగులో విడుదలైన 'మజ్ను' సినిమా ద్వారా సినీరంగంలోకి అడుగుపెట్టి ఆ తర్వాత 'పేపర్ బాయ్' సినిమాతో గుర్తింపు తెచ్చుకుంది. 
## నటించిన సినిమాలు

## మూలాలు

## బయటి లింకులు
* 
*రియా సుమన్ పేస్ బుక్ 
*రియా సుమన్ ఇంస్టాగ్రామ్ 
*రియా సుమన్ ట్విట్టర్ 
వర్గం:భారతీయ సినిమా నటీమణులు
వర్గం:మహారాష్ట్ర వ్యక్తులు
వర్గం:మహారాష్ట్ర సినిమా నటీమణులు
బిచ్చగాడా మజాకా

**బిచ్చగాడా మజాకా** 2019లో విడుదలైన తెలుగు సినిమా. ఆల్‌ వెరైటీ మూవీ మేకర్స్ బ్యానర్‌పై బి.చంద్రశేఖర్‌ నిర్మించిన ఈ సినిమాకు కె.ఎస్. నాగేశ్వరరావు దర్శకత్వం వహించాడు. అర్జున్‌రెడ్డి, నేహా దేశ్‌పాండే, సుమన్‌, బాబూమోహన్‌ నటించిన ఈ సినిమా ఆడియోను 2018 జులై 22న హైదరాబాద్‌లోని ప్రసాద్ ల్యాబ్ ప్రివ్యూ థియేటర్‌లో శాసనసభ్యులు బాబుమోహన్ ఆవిష్కరించగా, సినిమా ఫిబ్రవరి 1న విడుదలైంది.
## కథ
సిద్ధూ (అర్జున్ రెడ్డి ), అవని ( నేహా దేశ్ పాండే ) ఇద్దరు ప్రేమించుకుంటారు. అవని తండ్రి (సుమన్) కు సిద్ధూ అంటే ముందు నుండే నచ్చదు. అయితే తన కూతురు కోసం ఒక కండిషన్ మీద వాళ్లిద్దరి పెళ్ళికి ఒప్పుకుంటాడు. ఇంతకీ ఏంటి ఆ కండిషన్ ? సిద్ధూ , అవనిల కథ చివరి ఏమైంది అనేదే మిగతా సినిమా కథ.
## నటీనటులు
*అర్జున్‌రెడ్డి  
*నేహా దేశ్‌పాండే
*సుమన్‌  
*బాబూమోహన్‌
*చిత్రం శ్రీను
*బాలాజీ
*గౌతంరాజు
*ధన్‌రాజ్  
*అపూర్వ
*డి.ఎస్.రావు
*తుమ్మల రామసత్యనారాయణ

## సాంకేతిక నిపుణులు
*బ్యానర్:  ఆల్‌ వెరైటీ మూవీ మేకర్స్
*నిర్మాత, కథ, స్క్రీన్‌ప్లే:  బి.చంద్రశేఖర్‌ 
*దర్శకత్వం: కె.ఎస్. నాగేశ్వరరావు 
*సంగీతం: వెంకట్ 
*సినిమాటోగ్రఫీ: అడుసుమిల్లి విజయ్‌ కుమార్‌
*ఎగ్జిక్యూటివ్‌ ప్రొడ్యూసర్‌‌: ఎస్‌.కే.రహమాన్‌, ఎస్‌.ఎం.భాషా

## మూలాలు

## బయటి లింకులు
* 

వర్గం:2019 తెలుగు సినిమాలు
స్టాలిన్ అందరివాడు

**స్టాలిన్ అందరివాడు** 2020లో విడుదలైన తెలుగు సినిమా. తమిళంలో ‘సీరు’ పేరుతో విడుదలైన ఈ సినిమాను తెలుగులో ‘స్టాలిన్’ (అందరివాడు) పేరుతో  వేల్స్ ఫిలిం ఇంటర్నేషనల్, నట్టిస్ ఎంట‌ర్‌టైన్‌మెంట్స్, క్విటీ ఎంట‌ర్‌టైన్‌మెంట్స్ బ్యానర్స్‌పై డాక్టర్ ఇషారి కె. గణేష్, నట్టి కరుణ, నట్టి క్రాంతి నిర్మించగా, రతిన శివ దర్శకత్వం వహించాడు. జీవా, రియా సుమన్, నవదీప్, గాయిత్రి కృష్ణ ప్రధాన పాత్రల్లో నటించిన ఈ సినిమా తెలుగు, తమిళ భాషల్లో ఫిబ్రవరి 7న విడుదలైంది.
## నటీనటులు
*జీవా
*రియా సుమన్
*నవదీప్
*గాయిత్రి కృష్ణ
*సతీష్
*వరుణ్

## సాంకేతిక నిపుణులు
*బ్యానర్లు: వేల్స్ ఫిలిం ఇంటర్నేషనల్, నట్టిస్ ఎంట‌ర్‌టైన్‌మెంట్స్, క్విటీ ఎంట‌ర్‌టైన్‌మెంట్స్  
*నిర్మాతలు: డాక్టర్ ఇషారి కె.గణేష్, నట్టి కరుణ, నట్టి క్రాంతి  
*కథ, స్క్రీన్‌ప్లే, దర్శకత్వం: రతిన శివ 
*సంగీతం: డి. ఇమ్మాన్
*సినిమాటోగ్రఫీ: ప్రసన్న కుమార్ 
*ఎడిటర్: లారెన్స్ కిషోర్
*మాటలు: శ్రీ సాయి  
*పాటలు: వెన్నెలకంటి, భువనచంద్ర, గురుచరణ్

## మూలాలు

వర్గం:2020 తెలుగు సినిమాలు
వర్గం:2020 సినిమాలు
టెడ్డీ

**టెడ్డీ** 2021లో విడుదలైన తెలుగు సినిమా. స్టూడియోగ్రీన్‌ బ్యానర్‌పై  జ్ఞానవేల్‌ రాజా నిర్మించిన ఈ సినిమాకు శక్తి సౌందర్‌ రాజన్‌ దర్శకత్వం వహించాడు. ఆర్య, సాయేషా సైగల్‌, సాక్షి అగర్వాల్ ప్రధాన పాత్రల్లో నటించిన ఈ సినిమా ఫస్ట్‌లుక్‌ పోస్టర్‌ ను 2019 డిసెంబర్ 11న, ట్రైలర్‌ను ఫిబ్రవరి 21న విడుదల చేసి సినిమాను డిస్నీ ప్ల‌స్ హాట్‌స్టార్స్‌ ఓటీటీలో మార్చి 12న విడుదల చేశారు.
## కథ
శ్రీ విద్య (సాయేషా) కాలేజీ స్టూడెంట్ ప్రమాదానికి గురై హాస్పిటల్‌లో చేరుతుంది. హాస్పిటల్‌లో వైద్యులు ప్రమాదకరమైన డ్రగ్స్ ఇచ్చి ఆమెను కోమాలోకి వెళ్లేలా చేస్తారు. కోమాలోకి వెళ్లడంతో శ్రీ విద్య ఆత్మ ఓ టెడ్డీ బేర్‌లో చేరుతుంది. ఎవరికైనా ఆపద వస్తే తన ఇంటెలిజెన్స్‌తో సహాయ పడే శివ (ఆర్య)ను టెడ్డీ బేర్ కలిసి సహాయం కోరుతుంది. శ్రీ విద్యకు వైద్యులు ఎందుకు ప్రమాదకరమైన ఇంజెక్షన్లు ఇచ్చి కోమాలోకి పంపారు?  శ్రీ విద్యను శివ కాపాడాడ ?? లేదా అనేదే మిగతా సినిమా కథ.

## నటీనటులు

*ఆర్య
* సయేషా
*నిమ్మి హర్షన్ (గాత్రం) & EB గోకులన్ (మోషన్ క్యాప్చర్) టెడ్డీగా
*సాక్షి అగర్వాల్ ( అతిథి పాత్ర )
*  తిరుమేని
*  సతీష్
* కరుణాకరన్
* షబీర్ కల్లరక్కల్
*రాజా రుద్రకోడి 
*మాసూమ్ శంకర్
* ఆర్‌ఎన్‌ఆర్‌ మనోహర్‌
*మోనా బేద్రే
*ప్రవీణ
* అబ్దుల్ లీ
*ప్రదీప్ కె విజయన్
*రాబిడ్స్‌గా యోయాన్ పెరివర్

## మూలాలు

వర్గం:2021 తెలుగు సినిమాలు
కర్చపేశ్వర దేవాలయం

**కర్చాపేశ్వరర్ ఆలయం** భారతదేశంలోని తమిళనాడులోని కాంచీపురం పట్టణంలో ఉన్న ఒక హిందూ దేవాలయం.
## వివిధ స్థలాలు
కాంచీపురంలోని దేవాలయాలను తమిళ శైవుడు నాయనార్ అప్పర్ వివిధ స్థలాలుగా విభజించాడు. అవి క్రింది విధంగా ఉన్నాయి:
కచ్చపేశం, కైలాయం, కయోకరణం, తిరుమెత్రజి, ఒనకంఠంతజి, తిరుకామకోట్టై, కచ్చినేరి కరిక్కడు.
## కచ్చపేశం
కచ్చపేశం ప్రధాన దేవతను కర్చపేశ్వరర్ లేదా కచ్చపేశ్వరర్ అని పిలుస్తారు.
## జానపదం
ప్రసిద్ధ జానపద కథల ప్రకారం, విష్ణువు శివుడిని కూర్మ (తాబేలు) రూపంలో ఆరాధించాడని నమ్ముతారు. కొన్ని శాసనాలలో ఈ ఆలయానికి కాచిపెడు అని మరొక పేరు ఉంది. ఈ ఆలయం కంతకోట్టం ఆలయానికి ఆనుకుని ఉంది.  ఆలయాలు పల్లవులచే నిర్మించబడ్డాయి, విజయనగర రాజులచే పునరుద్ధరించబడ్డాయి.
## మూలాలు

వర్గం:దేవాలయాలు
వర్గం:తమిళనాడు
గేదెల

**గేదెల** తెలుగువారిలో కొందరి ఇంటిపేరు.

* జి. ఆనంద్ గా పరిచితులైన గేదెల ఆనందరావు, గాయకుడు.
ది గ్రే మ్యాన్

**ది గ్రే మ్యాన్** 2022లో విడుదల కానున్న యాక్షన్ డ్రామా సినిమా. 2009లో మార్క్ గ్రీనీ రాసిన ‘ది గ్రే మ్యాన్’ నవల ఆధారంగా నిర్మించిన ఈ యాక్షన్ థ్రిల్లర్ లో ర్యాన్ గోస్లింగ్, క్రిస్ ఎవాన్స్, అనా డి అర్మాస్, ధనుష్, వాగ్నోర్ మొయిరా, జెస్సికా హెన్విక్, జూలియా బట్టర్స్ ప్రధాన పాత్రల్లో నటించగా ఆంథోనీ రస్సో, జో రస్సో ఈ సినిమాకి దర్శకత్వం వహించగా నెట్‌ఫ్లిక్స్‌లో జూలై 22న స్ట్రీమింగ్‌ కానుంది.
## నటీనటులు

*ర్యాన్ గోస్లింగ్
*క్రిస్ ఎవాన్స్
*అనా డి అర్మాస్
*ధనుష్
*వాగ్నోర్ మొయిరా
*జెస్సికా హెన్విక్
*జూలియా బట్టర్స్
*అల్ఫ్రె వుడర్డ్
*వాగ్నెర్ మౌర 
*కెల్లన్ ముల్వే 
*మైఖేల్  గండాఫీని 
*స్కాట్ హాజ్

## మూలాలు

## బయటి లింకులు
* 

వర్గం:2022 సినిమాలు
ఉప్ప‌ల‌పాటి సుంద‌ర‌నాయుడు

**ఉప్ప‌ల‌పాటి సుంద‌ర‌నాయుడు** (1936 జులై 1 - 2022 ఏప్రిల్ 28) ప్ర‌ముఖ పారిశ్రామిక‌వేత్త‌, బాలాజీ హ్యాచ‌రీస్ వ్య‌వ‌స్థాప‌కుడు.

## వ్యక్తిగత జీవితం
1936 జులై 1న ఆంధ్రప్రదేశ్‌లోని చిత్తూరు జిల్లా తవణంపల్లె మండలం కంపలపల్లెలో గోవిందునాయుడు, మంగమ్మ దంపతులకు ఉప్పలపాటి సుందరనాయుడు జన్మించారు. వీరు మొత్తం ఐదుగురు తోబుట్టువులు. వీరిది ఉమ్మడి కుటుంబం. పైగా మధ్య తరగతి వ్యవసాయ కుటుంబం. అయినా టి.పుత్తూరు పాఠశాలలో ప్రాథమిక విద్య, అరగొండ జడ్పీ హైస్కూల్‌లో ఉన్నత పాఠశాల విద్య, తిరుపతి ఎస్వీ ఆర్ట్స్‌ కళాశాలలో డిగ్రీ పూర్తి చేశారు. ఆ తర్వాత బొంబాయి వెటర్నరీ యూనివర్సిటీలో బీవీఎస్సీ ఆయన పూర్తి చేశారు. 1964 డిసెంబర్ 9న సుందరనాయుడికి పెమ్మసాని సుజీవనతో వివాహం జరిగింది. వీరికి ఇద్దరు కుమార్తెలు. శైలజ, నీరజ. శైలజాకిరణ్‌ రామోజీగ్రూప్‌ సంస్థల ఛైర్మన్‌ చెరుకూరి రామోజీరావు పెద్ద కోడలు. మార్గదర్శి చిట్ ఫండ్‌ ప్రైవేట్‌ లిమిటెడ్‌కి మేనేజింగ్‌ డైరెక్టర్‌.

## వృత్తి, వ్యాపారం
వెటర్నరీ డాక్టర్ గా వృత్తి ప్రారంభించినా కోళ్ల పరిశ్రమ అభివృద్ధికి అమితమైన కృషి చేశారు. ఉమ్మడి ఆంధ్రప్రదేశ్‌లో తొలితరం పారిశ్రామికవేత్తగా గుర్తింపు పొందారు. ఏపీ పౌల్ట్రీ సమాఖ్య అధ్యక్షుడిగా సుందరనాయుడు సేవలందించారు. చిత్తూరులో బాలాజీ హ్యాచ‌రీస్ స్థాపించి అనేకమంది యువతకు ఉపాధి కల్పించారు. అలాగే యువతను చైతన్య పరచడానికి నేతాజీ బాలానంద సంఘాన్ని స్థాపించారు. గ్రామస్థుల సహకారంతో ఈ సంఘానికి శాశ్వత భవనాన్ని నిర్మించారు. యువతకు గ్రంథాలయం, క్రీడా పరికరాలను సమకూర్చారు. కొంతకాలం చిత్తూరు జిల్లా పీలేరులో పశు వైద్యుడిగా ప్రభుత్వ ఉద్యోగం చేశారు. అనంతరం చిత్తూరు, అనంతపురం, తమిళనాడులోని కృష్ణగిరి జిల్లాల్లో పశు వైద్యుడిగా సేవలందించారు. రైతులకు అదనపు ఆదాయాన్ని కల్పించాలన్న ఆలోచనతో కోళ్ల పెంపకం ప్రోత్సహించారు. ఫౌల్ట్రీ రంగానికి సుందరనాయుడు చేసిన కృషికిగానూ అనేక అరుదైన గౌరవాలు అందుకున్నారు. న్యూజెర్సీ ప్రభుత్వం 'డూయర్‌ ఆఫ్‌ ద ఫౌల్ట్రీ ఇన్‌ సౌత్‌ ఇండియా' అవార్డుతో ఆయనని సత్కరించింది. 

## మరణం
85 ఏళ్ళ ఉప్ప‌ల‌పాటి సుంద‌ర‌నాయుడు హైదరాబాద్‌లోని ఓ ప్రైవేటు ఆసుపత్రిలో చికిత్స పొందుతూ 2022 ఏప్రిల్ 28న తుదిశ్వాస విడిచారు.

## మూలాలు
వర్గం:ఆంధ్రప్రదేశ్‌ పారిశ్రామికవేత్తలు
కామారెడ్డి రెవెన్యూ డివిజను

**కామారెడ్డి రెవెన్యూ డివిజను**, తెలంగాణ రాష్ట్రం, కామారెడ్డి జిల్లాలోని ఒక పరిపాలనా విభాగం. కామారెడ్డి జిల్లాలోవున్న మూడు రెవెన్యూ డివిజన్లలో ఇది ఒకటి. ఈ డివిజను పరిపాలనలో 9 మండలాలు ఉన్నాయి. ఈ డివిజను ప్రధాన కార్యాలయం కామారెడ్డి పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను జహీరాబాదు లోక్‌సభ నియోజకవర్గం, కామారెడ్డి శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
కామారెడ్డి డివిజనులోని మండలాలు:

## మూలాలు

వర్గం:కామారెడ్డి జిల్లా
వర్గం:కామారెడ్డి జిల్లా రెవెన్యూ డివిజన్లు
నా వెంట పడుతున్న చిన్నాడెవడమ్మా

**నా వెంట పడుతున్న చిన్నాడెవడమ్మా** 2022లో విడుదలైన తెలుగు సినిమా. జి.వి.ఆర్ ఫిలిం మేకర్స్ సమర్పణలో రాజధాని ఆర్ట్స్ మూవీస్ బ్యానర్‌పై ముల్లేటి కమలాక్షి, గుబ్బల వెంకటేశ్వరరావు నిర్మించిన ఈ సినిమాకు వెంకట్ వందెల దర్శకత్వం వహించాడు. గని కృష్ణతేజ్, అఖిల ఆకర్షణ, తనికెళ్ళ భరణి, జీవా ప్రధాన పాత్రల్లో నటించిన ఈ సినిమా ఫస్ట్ లుక్, మోషన్ పోస్టర్ ను నటుడు ప్రకాష్ రాజ్ 2021  జులై  26న ఆవిష్కరించాడు. ఈ సినిమా అక్టోబర్ 14న  విడుదలైంది. 
## నటీనటులు

*గని కృష్ణతేజ్  
*అఖిల ఆకర్షణ  
*తనికెళ్ళ భరణి  
*జీవా
*జోగిబ్రదర్
*అనంత్
*బస్టాప్ కోటేశ్వరరావు
* డాక్టర్ ప్రసాద్
*మాధవి ప్రసాద్
*సునీత మనోహర్  
*కల్పన రెడ్డి 
*జేజస్విని 
*రేణుక 
*బాలు 
*మురళి
*పవన్

## సాంకేతిక నిపుణులు
*బ్యానర్: రాజధాని ఆర్ట్స్ మూవీస్ 
*నిర్మాత:  ముల్లేటి కమలాక్షి, గుబ్బల వెంకటేశ్వరవు 
*కథ, స్క్రీన్‌ప్లే, దర్శకత్వం: వెంకట్ వందెల 
*సంగీతం: సందీప్ కుమార్
*సినిమాటోగ్రఫీ: పి. వంశీ ప్రకాష్
*స్క్రీన్‌ప్లే, పాటలు: డాక్టర్ భవ్య దీప్తి రెడ్డి
*ఎడిటర్: నందమూరి హరి, ఎన్టీఆర్
*ఫైట్స్: రామకృష్ణ
*కొరియోగ్రాఫర్స్: గణేష్ స్వామి, నండిపు రమేష్
*చీఫ్ కో డైరెక్టర్: ఎల్ రామకృష్ణం రాజు
*పి.ఆర్.ఓ: మధు వి ఆర్
## మూలాలు

వర్గం:2021 సినిమాలు
మిర్యాల రవీందర్ రెడ్డి

**మిర్యాల రవీందర్ రెడ్డి** వ్యాపారవేత్త, తెలుగు సినిమా నిర్మాత. ఆయన  స్టీల్, ఐరన్, కన్స్ట్రక్షన్ రంగాల్లో వ్యాపారం చేసి  సినిమాల పై ఉన్న ఆసక్తితో  సినీరంగంలోకి  అడుగుపెట్టి నిర్మాణ రంగంలోని మెళుకువలను తెలుసుకుని 2016లో ‘సాహసం శ్వాసగా సాగిపో’ సినిమా ద్వారా నిర్మాతగా మారాడు. ఆయన తరువాత ‘జయ జానకి నాయక’ ,  ‘అఖండ’ లాంటి సినిమాలను నిర్మించాడు.
## నటించిన సినిమాలు

## మూలాలు

## బయటి లింకులు
* 

వర్గం:తెలుగు సినిమా నిర్మాతలు
వర్గం:సూర్యాపేట జిల్లా వ్యక్తులు
గోసాల రాంబాబు

**గోసాల రాంబాబు** తెలుగు సినిమారంగానికి చెందిన పాటల రచయిత. ఆయన ‘వియ్యాలవారి కయ్యాలు’ సినిమా ద్వారా సినీరంగంలోకి అడుగుపెట్టి ‘ఉయ్యాల జంపాల’,   ‘అర్జున్ రెడ్డి’ , ‘మజిలీ’ సినిమాలో పాటలకు గాను మంచి గుర్తింపునందుకొని అర్జున్ రెడ్డి సినిమాకు ఉత్తమ గేయరచయితగా ప్రభుత్వ ఉగాది పురస్కారం అందుకున్నాడు.
## నటించిన సినిమాలు

## మూలాలు

## బయటి లింకులు
* 

వర్గం:తెలుగు సినిమా పాటల రచయితలు
అవలంబిక

**అవలంబిక** 2021లో విడుదలైన తెలుగు సినిమా. అర్చన, సుజయ్, మంజూష పొలగాని ప్రధాన పాత్రల్లో నటించిన ఈ సినిమాను జి. నారాయణమ్మ సమర్పణలో షిరిడి సాయి ప్రొడక్షన్స్ బ్యానర్‌పై జి శ్రీనివాస్ గౌడ్ నిర్మించగా రాజశేఖర్ దర్శకత్వం వహించిన ఈ సినిమా ట్రైల‌ర్‌ని నటుడు నాగ‌బాబు 23 ఆగష్టు 2020న విడుదల చేయగా, సినిమా ఆగష్టు 20న విడుదలైంది.
## నటీనటులు
*అర్చన  
*సుజయ్
*మంజూష పొలగాని
*కృష్ణ చైతన్య  
*లావణ్య  
*వై వి రావు
*కేశ‌వ్‌
*సి.హెచ్‌.నాగేంద్ర‌

## సాంకేతిక నిపుణులు
*బ్యానర్:  షిరిడి సాయి ప్రొడక్షన్స్ 
*నిర్మాత:  జి శ్రీనివాస్ గౌడ్ 
*కథ, స్క్రీన్‌ప్లే, దర్శకత్వం: రాజశేఖర్   
*సంగీతం: ఉదయ్ కిరణ్
*సినిమాటోగ్రఫీ:   వెంకీ పెద్దాడ
*ఎడిటర్: శ్రీ చందు  
*ఆర్ట్ : రవిబాబు
*వి.ఎఫ్‌.ఎక్స్‌: శ్రీ చందు, రూప్‌కుమార్ పాకం
*స్టంట్:  వై.ర‌వి
*కొరియోగ్ర‌ఫీ:  రూప్ కుమార్ పాకం, రవినాయ‌క్‌, ఇర్ఫాన్‌

## మూలాలు

## బయటి లింకులు
* 

వర్గం:2020 తెలుగు సినిమాలు
శాన్వి మేఘన

**శాన్వి మేఘన** తెలుగు సినీరంగానికి చెందిన సినిమా నటి. ఆమె 2019లో విడుదలైన సైరా నరసింహారెడ్డి సినిమా ద్వారా సినీరంగంలోకి అడుగు పెట్టి “పిట్ట కథలు”, “  బిలాల్‌పూర్ పోలీస్ స్టేషన్  ”,  పుష్పక విమానం సినిమాల్లో నటించిన మంచి గుర్తింపునందుకుంది.

## జననం, విద్యాభాస్యం
శాన్వి మేఘన తెలంగాణ రాష్ట్రం,  హైదరాబాద్ లో 1998 సెప్టెంబరు 12న మందుముల వంశీ కిషోర్, పద్మ దంపతులకు జన్మించింది. ఆమె భవన్స్ శ్రీ రామకృష్ణ  విద్యాలయంలో పడవ తరగతి వరకు పూర్తి చేసి, సెయింట్ ఫ్రాన్సిస్ కాలేజీ నుండి డిగ్రీ పూర్తి చేసింది.
## సినిమా జీవితం
శాన్వి మేఘన విద్యార్థిగా ఉండగా ఆమె చదివే క్యాంపస్ లో సినిమాల షూటింగ్స్ జరుగుతుండేవి అక్కడ ఆమెను చూసి, ఓ సీరియల్ ఆడిషన్ కోసం పిలిచారు. జయసుధ ఆ టీవీ ప్రోగ్రాంకి నిర్మాత. కానీ అనుకోని కారణాల రెండు ఎపిసోడ్స్ షూట్ చేసిన తర్వాత ఆ టీవీ కార్యక్రమం ఆగిపోయింది. ఆమెకు ఆ తరువాత *[[బిలాల్‌పూర్ పోలీస్ స్టేషన్]]* సినిమాలో అవకాశం వచ్చింది.  

## నటించిన సినిమాలు

## మూలాలు

## బయటి లింకులు
* 
* 
* 

వర్గం:1998 జననాలు
వర్గం:తెలుగు సినిమా నటీమణులు
ఆలీసాగర్ జలాశయం

**ఆలీసాగర్ జలాశయం**, అనేది నిజామాబాదు జిల్లా, ఎడపల్లి మండలం, థానాకలాన్ గ్రామంలోని ఆలీసాగర్ ఎత్తిపోతల పథకం బ్యాక్ వాటర్ కోసం నిర్మించిన జలాశయం. నిజామాబాదు పట్టణం నుండి 13 కి.మీల దూరంలో ఈ జలాశయం ఉంది. నవీపేట, రేంజల్, ఎడపల్లి, నిజామాబాదు, డిచ్‌పల్లి, మాక్లూర్ మండలాల్లో ఉన్న నిజాంసాగర్ ఆయకట్టులోని 53,793 ఎకరాలకు సాగునీటి పారుదల స్థిరీకరణకోసం ఆలీసాగర్ ఎత్తిపోతల పథకాన్ని నిర్మించారు.

## పర్యాటక ప్రదేశం
ఈ జలాశయం సమీపంలోని 33 ఎకరాల విస్తీర్ణంలో హైదరాబాద్ నిజాంలు ఏర్పాటుచేసిన చేసిన తోట ఉంది. ఇందులో ఆకర్షణాయమైన ఫౌంటైన్‌లు, ట్రీ హౌస్, పూల తోటలు ఉన్నాయి. 1985లో ఇక్కడ జింకల పార్కుకు ఏర్పాటు చేయబడింది. ఈ పార్కులో అనేక రకాల జింకలు కూడా ఉన్నాయి. ఆలీసాగర్ జలాశయం మధ్యలో ఒక ద్వీపం ఉంది. ఆ ద్వీపానికి చేరుకోవడానికి బోటింగ్ సౌకర్యం కూడా ఉంది. కొండపైన అతిథి గృహం, ట్రెక్కింగ్ ఇక్కడి ప్రత్యేకతలు.

సందర్శకులే కాకుండా, షార్ట్ ఫిల్మ్ లేదా వీడియో మేకర్స్ కూడా రిజర్వాయర్‌ దగ్గరికి వచ్చి అందమైన ప్రకృతి దృశ్యాన్ని చిత్రీకరిస్తున్నారు. ఫోటోగ్రాఫర్‌లు సైట్‌లో ప్రీ-వెడ్డింగ్, పోస్ట్ వెడ్డింగ్ షూట్‌లను నిర్వహిస్తున్నారు.

alt=Alisagar lake|కుడి|thumb|600x600px|అలీసాగర్ జలాశయం

## ఇతర వివరాలు
ఇక్కడ ట్యాంక్ ఉంది, ఆ ట్యాంక్ నుండి నిజామాబాద్‌కి నీరు అందుతోంది. నిజామాబాద్ కోటను నిర్మించిన రఘునాథ్ దాస్ ఈ ట్యాంక్ నిర్మించాడు. ఈ జలాశయంలో అరుదైన చేపలు లభిస్తాయి.

## మూలాలు

వర్గం:నిజామాబాదు జిల్లా
వర్గం:తెలంగాణ జలాశయాలు
సత్యేంద్రనాథ్ ఠాగూర్

**సత్యేంద్రనాథ్ ఠాకూర్** **(Satyendranath Tagore)**   (1 జూన్ 1842 - 9 జనవరి 1923) ఇండియన్ సివిల్ సర్వీస్‌లో  మొట్టమొదలు నియమితుడైన  (రిక్రూట్)   మొదటి భారతీయుడు . అతడు  రచయిత, సంగీతకారుడు, భాషావేత్త, సంఘ సంస్కర్త.  అతడు  రవీంద్రనాథ్ ఠాగూర్  రెండవ పెద్ద సోదరుడు. లండన్ లో పోటీ పరీక్షల ద్వారా ఇండియన్ సివిల్ సర్వీస్ (ఐసిఎస్)లో ప్రవేశించిన మొదటి భారతీయుడు. బ్రహ్మ సమాజంలో సభ్యుడు.

## జీవితం
**సత్యేంద్రనాథ్ ఠాకూర్**  మహర్షి దేబేంద్రనాథ్ ఠాగూర్,  శారదా దేవి దంపతులకు 1842 జూన్ 1 న కోల్ కతాలోని జోరసంకోకు చెందిన ఠాగూర్ కుటుంబంలో జన్మించాడు. ఇతని భార్య జ్ఞానదానందినీ దేవి.  అతడు ప్రథమ శ్రేణిలో ఉత్తీర్ణుడై , కోల్‌కతాలోని ప్రెసిడెన్సీ కాలేజీకి ఎంపికై , కలకత్తా విశ్వవిద్యాలయం ప్రవేశ పరీక్షకు హాజరైన మొదటి బ్యాచ్‌ విద్యార్థి. ఠాగూర్  ఇండియన్ సివిల్ సర్వీస్ (ఐసిఎస్)  మొదటి భారతీయ అధికారి.ఠాగూర్  1864 లో సేవలో చేరాడు. అతను మొదట బాంబే ప్రెసిడెన్సీలో నియమించబడ్డాడు, తరువాత అహ్మదాబాద్‌లో అసిస్టెంట్ కలెక్టర్/మేజిస్ట్రేట్‌గా నియమించబడ్డాడు. అతడు  30 సంవత్సరాలు తన సేవలను అందిస్తూ , 1896లో మహారాష్ట్రలోని సతారాలో న్యాయమూర్తిగా పదవీ విరమణ చేశాడు.  లార్డ్ మెకాలే    ఇచ్చిన నివేదికను పార్లమెంటు సెలెక్ట్ కమిటీకి ప్రకారం    బ్రిటిష్ ప్రభుత్వం  1854 లో భారతదేశంలో సివిల్ సర్వీస్ పరీక్షను నిర్వహించడం ప్రారంభించారు. గతంలో, ప్రభుత్వోద్యోగులను ఈస్టిండియా కంపెనీ డైరెక్టర్లు నియమించేవారు, వీరు లండన్ లోని హేలీబరీ కళాశాలలో శిక్షణ పొందిన తరువాత భారతదేశానికి వచ్చి ఉద్యోగాలలో చేరేవారు . 1854లో సివిల్ సర్వీస్ కమిషన్ ఏర్పడిన తరువాత, 1855లో లండన్ లో  పోటీ పరీక్షలను ప్రవేశపెట్టారు. సివిల్ సర్వీస్ పరీక్షకు   కనిష్ట  వయస్సు 18 సంవత్సరాలు , గరిష్ట వయస్సు 23 సంవత్సరాలు నిర్ణయం చేసారు.  ఈ  పరీక్షలు భారతీయులకు చాలా సవాలుగా ఉండేవి.

## భాషా జ్ఞానం
సత్యేంద్రనాథ్ ఠాగూర్ ఆంగ్ల, బెంగాలీ, సంస్కృతం భాషలపై మంచి పరిజ్ఞానం ఉండేది. అతడు  బ్రహ్మ  సమాజ్ ఉద్యమంలో చురుకుగా పాల్గొన్నాడు, 1900-01 లో బంగియా సాహిత్య పరిషత్తు అధ్యక్షుడిగా  ఉన్నాడు. బాలగంగాధర తిలక్ రచించిన గీతారహస్యాన్ని బెంగాలీ  భాషలోనికి అనువాదంతో పాటు,  సుశీలా ఓ బిర్సింగా, బొంబాయి చిత్ర, భరట్వర్సియా ఇంగ్రేజ్, అమర్ బాల్యకథ  ఓ బాంబే  ప్రబాస్ వంటి  అనేక సాహిత్య రచనలు చేశాడు. ఠాగూర్  సమాజంలో మహిళల అభ్యున్నతి కోసం ఆయన చేసిన అవిశ్రాంత కృషి చేశాడు. మహిళల జీవనశైలికి మద్దతు ఇచ్చాడు, సమాజం నుండి పర్దా వ్యవస్థను నిర్మూలించడానికి కృషి చేశాడు. అతను తన స్వంత కుటుంబం నుండి ఈ  మార్పును ప్రారంభించాడు, ఈ  ప్రక్రియలో అందరికీ  మార్గదర్శిగా, ప్రేరణగా నిలిచాడు.

## మరణం
సత్యేంద్రనాథ్ ఠాగూర్ 1923 సంవత్సరంలో సంవత్సరంలో కలకత్తా లో మరణించాడు.  

## మూలాలు

వర్గం:1842 జననాలు
వర్గం:1923 మరణాలు
వర్గం:భారత ప్రభుత్వ అధికారులు
వర్గం:ఇండియన్ సివిల్ సర్వీసెస్
వర్గం:బెంగాల్ ప్రజలు
లారిస్సా బొనేసి

**లారిస్సా బొనేసి** బ్రెజిల్ దేశానికి చెందిన భారతీయ సినిమా నటి. ఆమె పధ్నాలుగేళ్ల వయసులోనే మోడలింగ్ రంగంలోకి ప్రవేశించి తరువాత యాడ్స్ లో నటించి 2013లో  హిందీలో ‘గో గోవా గాన్’ అనే చిత్రంలో చిన్న పాత్రలో నటించి 2016లో తిక్క సినిమా ద్వారా తెలుగు సినీ రంగానికి పరిచయం అయ్యింది.
## నటించిన సినిమాలు

## మ్యూజిక్ వీడియోస్

## మూలాలు

## బయటి లింకులు
* 
*లారిస్సా బొనేసి ట్విట్టర్

వర్గం:భారతీయ సినిమా నటీమణులు
సౌగతా రాయ్

**సౌగ‌తా రాయ్‌** పశ్చిమ బెంగాల్ రాష్ట్రానికి చెందిన రాజకీయ నాయకుడు. ఆయన 1977లో జ‌రిగిన పార్లమెంట్ ఎన్నిక‌ల్లో బ‌రాక్‌పూర్ నియోజ‌క‌వ‌ర్గం నుంచి గెలిచి చరణ్ సింగ్ మంత్రివర్గంలో కేంద్ర పెట్రోలియం & ర‌సాయ‌నాల శాఖా మంత్రిగా పనిచేశాడు.
## నిర్వహించిన పదవులు
*1968 నుండి 1969 వరకు పశ్చిమ బెంగాల్ ఛత్ర పరిషత్ ప్రధాన కార్యదర్శి
*1973 నుండి 1977 వరకు పశ్చిమ బెంగాల్ ప్రదేశ్ కాంగ్రెస్ కమిటీకి ప్రధాన కార్యదర్శి 
*1977లో బారక్‌పూర్ లోక్‌సభ నియోజకవర్గం నుంచి లోక్‌సభ సభ్యుడిగా ఎన్నికయ్యాడు.
*1979లో చరణ్ సింగ్ మంత్రిత్వ శాఖలో పెట్రోలియం శాఖ సహాయ మంత్రి 
*1987 నుండి 2009 వరకు 5 సార్లు వరుసగా బెంగాల్ అసెంబ్లీకి ఎమ్మెల్యేగా ఎన్నికయ్యాడు
*2009లో డమ్ డమ్ నియోజకవర్గం నుండి 2వ సారి లోక్‌సభ సభ్యుడిగా ఎన్నికయ్యాడు.
*2009 నుండి 2012 వరకు మన్మోహన్ సింగ్ మంత్రివర్గంలో కేంద్ర పట్టణాభివృద్ధి శాఖ సహాయ మంత్రిగా పనిచేశాడు.
*2014లో డమ్ డమ్ నియోజకవర్గం నుండి 3వ సారి లోక్‌సభ సభ్యుడిగా ఎన్నికయ్యాడు.
*పార్లమెంట్‌లో పబ్లిక్ అండర్‌టేకింగ్‌ల కమిటీ సభ్యుడు ( 2014 ఆగస్టు 14 - 2016 ఏప్రిల్ 30)
*పార్లమెంట్‌లో రూల్స్ కమిటీ సభ్యుడు ( 2014 సెప్టెంబరు 1 – 2019 మే 25)
*పార్లమెంట్‌లో ఫైనాన్స్‌పై స్టాండింగ్ కమిటీ సభ్యుడు ( 2014 సెప్టెంబరు 1 – 2019 మే 25)
*పార్లమెంట్‌లో కన్సల్టేటివ్ కమిటీ, రక్షణ మంత్రిత్వ శాఖ సభ్యుడు ( 2014 సెప్టెంబరు 1 – 2019 మే 25)
*పార్లమెంట్‌లో జాయింట్ కమిటీ ఆన్ ఆఫీస్ ఆఫ్ ప్రాఫిట్ సభ్యుడు ( 2014 డిసెంబరు 11 – 2019 మే 25)
*పార్లమెంట్‌లో పార్లమెంట్ హౌస్ కాంప్లెక్స్‌లో భద్రతపై జాయింట్ కమిటీ సభ్యుడు ( 2015 ఏప్రిల్ 29 – 2019 మే 25)
*2019లో డమ్ డమ్ నియోజకవర్గం నుండి 4వ సారి లోక్‌సభ సభ్యుడిగా ఎన్నికయ్యాడు.
*పార్లమెంట్‌లో పబ్లిక్ అండర్‌టేకింగ్‌ల కమిటీ సభ్యుడు (24 జూలై 2019 - ప్రస్తుతం)
*పార్లమెంట్‌లో ఫైనాన్స్‌పై స్టాండింగ్ కమిటీ సభ్యుడు ( 2019 సెప్టెంబరు 13 – ప్రస్తుతం)
*పార్లమెంట్‌లో కన్సల్టేటివ్ కమిటీ, రక్షణ మంత్రిత్వ శాఖ సభ్యుడు ( 2019 సెప్టెంబరు 13 – ప్రస్తుతం)

## మూలాలు

వర్గం:పశ్చిమ బెంగాల్ వ్యక్తులు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు
సోమ్‌నాథ్ భారతి

**సోమ్‌నాథ్ భారతి** ఢిల్లీ రాష్ట్రానికి చెందిన రాజకీయ నాయకుడు. ఆయన 2013లో అరవింద్ కేజ్రివాల్ మంత్రివర్గంలో మంత్రిగా పనిచేసి ప్రస్తుతం ఆప్ దక్షిణ భారత ఇంచార్జ్ గా ఉన్నాడు.
## రాజకీయ జీవితం
సోమ్‌నాథ్ భారతి ఆమ్ ఆద్మీ పార్టీ ద్వారా రాజకీయాల్లోకి వచ్చి 2013లో జరిగిన అసెంబ్లీ ఎన్నికల్లో మాల్వియా నగర్ నియోజకవర్గం నుండి పోటీ చేసి తొలిసారి ఎమ్మెల్యేగా అసెంబ్లీకి ఎన్నికై అరవింద్ కేజ్రివాల్ మంత్రివర్గంలో 2013 డిసెంబరు 28 నుండి 2014 ఫిబ్రవరి 14 వరకు పర్యాటక, న్యాయశాఖ మంత్రిగా పనిచేశాడు. ఆయన అనంతరం జరిగిన పరిణామాల వల్ల 2015లో జరిగిన అసెంబ్లీ ఎన్నికల్లో రెండోసారి ఎమ్మెల్యేగా గెలిచాడు.

సోమ్‌నాథ్ భారతి 2020లో జరిగిన అసెంబ్లీ ఎన్నికల్లో మాల్వియా నగర్ నియోజకవర్గం నుండి పోటీ చేసి వరుసగా మూడోసారి ఎమ్మెల్యేగా అసెంబ్లీకి ఎన్నికయ్యాడు. ఆయన ప్రస్తుతం ఆప్ దక్షిణ భారత ఇంచార్జ్ గా ఉన్నాడు.
## మూలాలు

వర్గం:ఆమ్ ఆద్మీ పార్టీ రాజకీయ నాయకులు
వర్గం:1974 జననాలు
అరవింద్ చితంబరం

**అరవింద్ చితంబరం వీరప్పన్** (born 11 September 1999) (జననం:11 సెప్టెంబర్ 1999) భారతదేశపు చదరంగ క్రీడాకారుడు. అతను భారతీయ చెస్ గ్రాండ్ మాస్టర్. అతను 2018, 2019లో రెండుసార్లు భారత చెస్ ఛాంపియన్‌షిప్‌లను గెలుచుకున్నాడు.

## వ్యక్తిగత జీవితం
అరవింద్ 1999లో తిరునగర్ లో జన్మించాడు. అతనికి మూడేళ్ల వయసులో అతని తండ్రి మరణించాడు, అతని తల్లి కుటుంబాన్ని పోషించడానికి లైఫ్ ఇన్సూరెన్స్ కార్పొరేషన్ ఏజెంట్‌గా పనిచేసింది. అతను తన ఏడేళ్ల వయస్సులో తన తాత నుండి చెస్ ఆడటం నేర్చుకున్నాడు, అతను నిరంతరం ఇంటిని విడిచిపెట్టి ఇతర అబ్బాయిలతో క్రికెట్ ఆడాలనే అతని కోరికలను అణిచివేసుకునే ప్రయత్నంలో అతనికి ఆటను పరిచయం చేశాడు. 

## చెస్ కెరీర్
అరవింద్ 12 సంవత్సరాల వయస్సులో భారత యు19 చెస్ ఛాంపియన్‌షిప్‌ను గెలుచుకున్నాడు. అతను 2012లో ప్రపంచ యు14 చెస్ ఛాంపియన్‌షిప్‌లో పాల్గొన్నాడు, కేడెన్ ట్రోఫ్ తర్వాత రెండవ స్థానంలో నిలిచాడు. 

అతను 2013 లో చెన్నై గ్రాండ్‌మాస్టర్ ఇంటర్నేషనల్ ఓపెన్‌లో 2728 ప్రదర్శన రేటింగ్ కోసం 9/11 స్కోర్ చేయడంతో తన మొదటి ప్రధాన టోర్నమెంట్‌ను గెలుచుకున్నాడు, ఈ ప్రక్రియలో నలుగురు గ్రాండ్‌మాస్టర్‌లు, ఇద్దరు అంతర్జాతీయ మాస్టర్‌లను ఓడించాడు.  ఈ ఫలితం అతనికి తన మొదటి గ్రాండ్‌మాస్టర్ ప్రమాణాన్ని సంపాదించిపెట్టింది, ఆ సమయంలో అతను తన అంతర్జాతీయ మాస్టర్ నిబంధనలను సాధించలేదు.  

అతను 2014లో తన అంతర్జాతీయ మాస్టర్ టైటిల్‌ను, 2015లో గ్రాండ్‌మాస్టర్ టైటిల్‌ను గెలుచుకున్నాడు. 2016 లో అరవింద్ నెమ్మదిగా ఆట ఆరంభించినప్పటికీ,  కార్తికేయ మురళితో జరిగిన మ్యాచ్‌లో గెలిచాడు, ఫిబ్రవరి 2018లో, అతను ఏరోఫ్లాట్ ఓపెన్‌లో పాల్గొన్నాడు . అతను 5/9 (+3–2=4) స్కోర్‌తో   తొంభై రెండు మందిలో ఇరవై ఆరవ స్థానంలో నిలిచాడు.

## మూలాలు

వర్గం:1999 జననాలు
వర్గం:భారతీయ చదరంగ క్రీడాకారులు
వర్గం:చదరంగ క్రీడాకారులు
వర్గం:భారతీయ క్రీడాకారులు
వర్గం:తమిళనాడు చదరంగ క్రీడాకారులు
వాల్ట్ డిస్నీ స్టూడియోస్

వాల్ట్ డిస్నీ స్టూడియోస్ అనేది అమెరికన్ ఫిల్మ్, ఎంటర్‌టైన్‌మెంట్ స్టూడియో. ఇది వాల్ట్ డిస్నీ కంపెనీకి చెందిన స్టూడియోస్ కంటెంట్ సెగ్మెంట్. ఇది కాలిఫోర్నియాలోని బర్‌బాంక్‌లోని నేమ్‌సేక్ స్టూడియో లాట్‌ లో ఉంది. ఇది 1923లో స్థాపించబడింది. వాల్ట్ డిస్నీ స్టూడియోస్ విభాగంలో ప్రముఖ చలనచిత్ర నిర్మాణ సంస్థలు అయిన వాల్ట్ డిస్నీ పిక్చర్స్, వాల్ట్ డిస్నీ యానిమేషన్ స్టూడియోస్, పిక్సర్, మార్వెల్ స్టూడియోస్, లూకాస్ఫిల్మ్, 20th సెంచరీ స్టూడియోస్, సెర్చ్‌లైట్ పిక్చర్స్, డిస్నీ మీడియా అండ్ ఎంటర్‌టైన్‌మెంట్ డిస్ట్రిబ్యూషన్ థియేట్రికల్ ఎగ్జిబిషన్ లు ఉన్నాయి. వాల్ట్ డిస్నీ స్టూడియోస్ మోషన్ పిక్చర్ అసోసియేషన్ (MPA)లో భాగం.1934లో వాల్ట్ డిస్నీ ప్రొడక్షన్స్ మొట్టమొదటి ఫీచర్-లెంగ్త్ యానిమేటెడ్ చలనచిత్ర నిర్మాణాన్ని ప్రారంభించింది. 1980ల నాటికి, వాల్ట్ డిస్నీ కంపెనీ ఫిల్మ్ హాలీవుడ్ ప్రధాన ఫిల్మ్ స్టూడియోలలో ఒకటిగా ఉద్భవించింది.
## స్టూడియోలు

## నిర్మించిన చిత్రాలు
* షాంగ్-చి అండ్ ది లెజెండ్ ఆఫ్ ది టెన్ రింగ్స్
* బ్లాక్ ప్యాంథర్
* మై నేమ్ ఈజ్ ఖాన్ 
* చపాక్
* షికార
*టర్నర్ & హూచ్
## మూలాలు


వర్గం:1923 స్థాపితాలు
వర్గం:అమెరికా
ష్వే క్యార్

ష్వే క్యార్  2018 సంవత్సరంలో విడుదల అయిన  బర్మీస్ డ్రామా చిత్రం. నగ్వే తవ్తార్ ఫిల్మ్ ప్రొడక్షన్ నిర్మించిన ఈ చిత్రానికి వైన్ దర్శకత్వం వహించాడు. ఇందులో ఎ లిన్ యాంగ్, ఫ్వే ఫ్వే నటించారు. 

## కథ
థాటో థీక్ డాక్యుమెంటరీ నిర్మాత, అక్రమ మయన్మార్ వ్యభిచార పరిశ్రమ గురించి ఒక సినిమా తీయాలని అనుకుంటాడు. అతను తన చిన్ననాటి స్నేహితురాలు అయిన ష్వే క్యార్‌ని కలుస్తాడు. ఆ తరువాత అతని జీవితంలో ఎలాంటి సంఘటనలు ఎదుర్కొంటాడు అనేది మిగితా కథ. 

## నటవర్గం
* ష్వే క్యార్‌ (ఫ్వే ఫ్వే)
* థాటో థీక్ (ఎ లిన్ యాంగ్)
* శాన్ హతార్ న్యో (థింజర్ వింట్ క్యావ్)

## అవార్డు
* 2018 మయన్మార్ మోషన్ పిక్చర్ అకాడమీ అవార్డులలో ఉత్తమ చిత్రం అవార్డు గెలుచుకుంది.

## మూలాలు


వర్గం:2018 సినిమాలు
నీర్జా

thumb | కుడి | నీర్జా సినిమా విజయం సందర్భంగా మాట్లాడుతున్న చిత్రనాయకి. సోనం కపూర్
**నీర్జా** 2016లో విడుదలైన హిందీ సినిమా. ఫాక్స్ స్టార్ స్టూడియోస్‌, బ్లింగ్ అన్‌ప్లగ్డ్ స్టూడియోస్ నిర్మించిన ఈ చిత్రానికి రామ్ మాధ్వాని దర్శకత్వం వహించాడు. ఈ సినిమాలో సోనమ్ కపూర్,  శేఖర్ రావ్‌జియాని, షబానా అజ్మీ, జిమ్ సర్భ్ నటించారు. దీనిని నీరజా భానోట్ నిజజీవిత కథ ఆధారంగా నిర్మించారు.

## కథ
నీర్జా ఫ్లైట్ అటెండెంట్‌. 5 సెప్టెంబర్ 1986న ముంబై నుండి న్యూయార్క్ వెళ్తున్న విమానంను  తీవ్రవాదులు కరాచీలో హైజాక్ చేస్తారు. నీర్జా ప్రయాణికుల ప్రాణాలను కాపాడుతుంది. చివరకి ఆమె మరణిస్తుంది. 
## నటవర్గం
* సోనమ్ కపూర్
* యోగేంద్ర టికు
* షబానా అజ్మీ
* కవి శాస్త్రి
* అలీ బల్దివాలా
* అబ్రార్ జహూర్
* జిమ్ సర్భ్
* మాన్య చోప్రా
* శౌర్య చోప్రా
* ఆరుష్ రానా
## పాటలు

## మూలాలు


వర్గం:హిందీ సినిమాలు
సుకుమార్ సేన్

**సుకుమార్ సేన్,** (2 జనవరి 1898 - 13 మే 1963) అఖిల భారతీయ సర్వీసుల  అధికారి (ఇండియన్ సివిల్ సర్వీసెస్) , భారతదేశపు మొదటి ప్రధాన ఎన్నికల కమీషనర్ గా  21 మార్చి 1950 నుండి 1958 డిసెంబరు 19 వరకు పదవీ బాధ్యతలు నిర్వహించాడు. సేన్ ఆధ్వర్యంలో ఎన్నికల సంఘం 1951-52, 1957 లో స్వతంత్ర భారతదేశం మొదటి రెండు సాధారణ ఎన్నికలను విజయవంతంగా నిర్వహించి పర్యవేక్షించింది. సూడాన్ లో మొదటి ప్రధాన ఎన్నికల కమిషనర్ గా కూడా పనిచేశాడు.

## జీవితం
సేన్ 2 జనవరి 1899 న బెంగాలీ బైద్య-బ్రాహ్మణ కుటుంబంలో జన్మించాడు. తండ్రి  ప్రభుత్వోద్యోగి అక్షోయ్ కుమార్ సేన్ పెద్ద కుమారుడు. అతడు  కోల్ కతాలోని ప్రెసిడెన్సీ కాలేజ్, లండన్ విశ్వవిద్యాలయంలో విద్యాభ్యాసం చేశాడు.  1921 సంవత్సరం లో ఇండియన్ సివిల్ సర్వీస్ లో చేరి వివిధ జిల్లాల్లో ఐ.సి.ఎస్ అధికారిగా, న్యాయమూర్తిగా పనిచేయడం జరిగింది . 1947 సంవత్సరంలో, అతను పశ్చిమ బెంగాల్ ప్రభుత్వ  ప్రధాన కార్యదర్శిగా నియమించబడ్డాడు.

## ప్రధాన ఎన్నికల కమిషనర్
సేన్ 1922లో ఇండియన్ సివిల్ సర్వీసెస్ లో చేరిన తర్వాత వివిధ ఉద్యోగాలలోపలు ముఖ్యమైన పదవులను నిర్వహించి , 1947-1950 సమయంలో పశ్చిమ బెంగాల్ ప్రధాన కార్యదర్శిగా  పనిచేసారు. సుకుమార్ సేన్ ఆధ్వర్యంలో 1952లో జరిగిన మొదటి ఎన్నికలు కీలకమైనవి, ఎందుకంటే అవి తరువాతి అన్ని ఎన్నికలకు ప్రామాణికతను ఏర్పరచాయి**.** 1950 మార్చి 21 నుంచి 1958 డిసెంబరు 19న పదవీ విరమణ చేసే వరకు భారత తొలి ప్రధాన ఎన్నికల కమిషనర్ గా పనిచేశాడు. భారతదేశంలో 1952 , 1957  సంవత్సరాలలో జరిగిన భారతదేశపు మొదటి రెండు లోక్ సభ ఎన్నికలను సవాలు పరిస్థితులలో సార్వత్రిక వయోజన ఓటుహక్కు ఆధారంగా శాసనసభ ఎన్నికలతో పాటు ఏకకాలంలో నిర్వహించాడు. 1953 నవంబరు-డిసెంబరులో అప్పటి సూడాన్ లో అంతర్జాతీయ ఎన్నికల సంఘం చైర్మన్ గా మొదటి సార్వత్రిక ఎన్నికలను నిర్వహించిన ఘనత సేన్ కు దక్కింంది.  

1952 లో స్వతంత్ర భారతదేశం తన మొదటి ఎన్నికలను నిర్వహించింది. ఎన్నికలకు ముందు, భారతదేశపు మొదటి ఎన్నికల కమీషనర్ సేన్, 173 మిలియన్ల ఓటర్ల కోసం మొదటిసారిగా ఓటరు జాబితాలను తయారు చేయడం , పార్టీ గుర్తులు, బ్యాలెట్ పేపర్లు, బ్యాలెట్ బాక్సులను తొలిసారిగా మళ్లీ రూపొందించాడు. పోలింగ్ కేంద్రాలను నిర్మించి, నిజాయితీపరులైన, సమర్థవంతమైన పోలింగ్ అధికారులను నియమించాల్సి వచ్చింది. ఎన్నికలకు ముందు ఈ పనిని  సుకుమార్ సేన్ ది "మానవ చరిత్రలో ప్రజాస్వామ్యంలో అతిపెద్ద ప్రయోగం"  అని వ్యాఖ్యానించాడు. 

సేన్ 1960 జూన్ 15న ప్రారంభమైన బుర్ద్వాన్ విశ్వవిద్యాలయానికి  మొదటి ఉప-కులపతి గా  వైస్-ఛాన్సలర్ వ్యవహరించాడు.

## గౌరవం
సుకుమార్ సేన్  భారత ప్రభుత్వం నుంచి  1954 వ సంవత్సరంలో పద్మభూషణ్  అవార్డు  అఖిల భారతీయ సర్వీసులలో మొదటి గ్రహీత. బుర్ద్వాన్ జి.టి. రోడ్డు నుండి గోలబాగ్ కు వెళ్ళే రహదారికి గౌరవ సూచకంగా, అతని జ్ఞాపకార్థం సుకుమార్ సేన్ రోడ్ అని పేరు పెట్టారు. 1953 సంవత్సరంలో  సుడాన్ లోని ఒక వీధికి అతని పేరు పెట్టడం జరిగింది. 

## మూలాలు

వర్గం:1898 జననాలు
వర్గం:1963 మరణాలు
వర్గం:పద్మభూషణ పురస్కార గ్రహీతలు
వర్గం:భారత ప్రధాన ఎన్నికల కమీషనర్లు
స్టీఫెన్ ఎల్. ఫౌలర్

**స్టీఫెన్ ఎల్. ఫౌలర్** (జననం జూలై 31, 1948) ఒక అమెరికన్   ఎలక్ట్రికల్ ఇంజనీర్ ఆవిష్కర్త, అతను ఎలక్ట్రికల్ ఇంజనీరింగ్ , ఎలక్ట్రోస్టాటిక్స్ ఎలక్ట్రికల్ ఫోరెన్సిక్ పరిశోధనల రంగాలలో చురుకుగా పని చేస్తున్నాడు . అతను అనేక చట్టపరమైన కేసులలో అలాగే ఏ బి సి,ఎన్ బి సి,సి బి ఎస్ , ఫాక్స్, ఇన్‌సైడ్ ఎడిషన్ , డేట్‌లైన్ డిస్కవరీ ఛానెల్ వంటి వార్తలు  టెలివిజన్ కార్యక్రమాలలో నిపుణుడిగా పని చేశాడు. అతని పరిశోధన వీడియోలు మిత్‌బస్టర్స్ ప్రోగ్రామ్‌తో పాటు ది ఓప్రా విన్‌ఫ్రే షోలో ప్రదర్శించబడినాయి .ఈ పరిశోధనలు ఎలెక్ట్రోస్టాటిక్ ప్రేరిత రీఫ్యూయలింగ్ మంటలు పేలుళ్లు, వీధుల్లో విద్యుదాఘాతాలు  మాజీ కె జి బి  ఏజెంట్- అలెగ్జాండర్ లిట్వినెంకో  పొలోనియం -210 విషప్రయోగం గురించి తెలిపేవి .*అతని ఆవిష్కరణలు బియాండ్ 2000*  ది మెర్వ్ గ్రిఫిన్ షో వంటి టెలివిజన్ కార్యక్రమాలలో అలాగే యు ఎస్ ఏ  టుడే న్యూయార్క్ టైమ్స్‌లో ప్రదర్శించబడ్డాయి.

## జీవిత చరిత్ర
రెండు ఆన్-లైన్ మ్యాగజైన్‌ల వ్యవస్థాపకుడు ,అధ్యక్షుడు : ఈ ఎస్ డి *జర్నల్*  *రాడ్ జర్నల్* .సౌత్ కరోలినా విశ్వవిద్యాలయం నుండి ఎలక్ట్రికల్ ఇంజనీరింగ్‌లో బి ఎస్  తో కమ్ లాడ్ పట్టభద్రుడయ్యాడు . ఫౌలర్ అనేక పేటెంట్లను కలిగి ఉన్నాడు.ఫౌలర్ 1966-1970 వరకు యు ఎస్(u s)  వైమానిక దళంలో ఎలక్ట్రానిక్స్ టెక్నీషియన్‌గా పనిచేశాడు. అతను రాడార్ ఇన్‌స్టాలేషన్‌ల కోసం దక్షిణ చైనా సముద్రంలోని ద్వీపాలలో 14 నెలలు గడిపాడు  అతని మిగిలిన సేవను కీస్లర్ ఎయిర్ ఫోర్స్ బేస్ , మిస్సిస్సిప్పి చార్లెస్టన్ ఎయిర్ ఫోర్స్ బేస్ , సౌత్ కరోలినాలో గడిపాడు . తదనంతరం, ఫౌలర్ తన ఎలక్ట్రికల్ ఇంజనీరింగ్ డిగ్రీని సౌత్ కరోలినా విశ్వవిద్యాలయంలో పూర్తి చేశాడు.

1974లో ఫౌలర్ డబ్ల్యు ఆర్  గ్రేస్ అండ్ కంపెనీ క్రయోవాక్ విభాగంలో చేరాడు , అక్కడ అతను పాలిమర్‌ల ఎలక్ట్రాన్ బీమ్ రేడియేషన్ కోసం కొత్త ఇంజనీరింగ్ విభాగాన్ని కనుగొనడంలో సహాయం చేశాడు. 1986లో క్రియోవాక్  కొత్త ఎలక్ట్రానిక్స్ ప్లాస్టిక్స్ విభాగం, ఈ ఎస్ డి  ఉత్పత్తులను అభివృద్ధి చేయడంలో సహాయం చేయమని ఫౌలర్‌ను అడిగారు. 1988 నుండి 1991 వరకు, అతను క్రయోవాక్ వద్ద ఈ పి  ఫిల్మ్స్ ఉత్పత్తి శ్రేణికి సాంకేతిక  మార్కెట్ మేనేజర్‌గా ఉన్నారు. మసాచుసెట్స్‌లోని కాంటన్‌లోని యునైటెడ్ టెక్నికల్ ప్రొడక్ట్స్‌లో సేల్స్ వైస్ ప్రెసిడెంట్ అయ్యేందుకు ఫౌలర్ 1991లో క్రయోవాక్‌ను విడిచిపెట్టాడు .1992లో ర్యాపిడ్-ఫిల్ యు ఎస్ ఏ లో వైస్ ప్రెసిడెంట్ అయ్యాడు, అది పేటెంట్ పొందిన ఉత్పత్తిని ఉత్పత్తి చేసింది, అది గాలితో కూడిన డనేజ్ ప్యాకేజీని కనిపెట్టడంలో సహాయపడింది. 1993లో,ఈ ఎస్ డి సురక్షిత ప్రాంతాలకు వాహక కార్పెటింగ్‌ను ఉత్పత్తి చేసే ఈ ఎస్ డి  ఫ్లోరింగ్ సిస్టమ్స్,తో పాటు .ఫౌలర్ అసోసియేట్స్, తో  కలిసి . రెండింటినీ కనుగొనడంలో ఫౌలర్ సహాయం చేశాడు.

## మూలాలు

వర్గం:1948 జననాలు
వర్గం:అమెరికన్ ఎలక్ట్రికల్ ఇంజనీర్లు
వర్గం:జీవిస్తున్న ప్రజలు
కృష్ణమూర్తి సుబ్రమణియన్

**కృష్ణమూర్తి వెంకట సుబ్రమణియన్(** **Krishnamurthy Venkata Subramanian** )  (జననం మే 5, 1971) ఒక భారతీయ ఆర్థికవేత్త, భారత ప్రభుత్వ మాజీ ప్రధాన ఆర్థిక సలహాదారు (సి. ఇ.ఎ). ఈ పదివిలో   7 డిసెంబర్ 2018 నుండి  అక్టోబర్ 2021 వరకు ఉన్నాడు.

## జీవితం
చత్తీస్ గఢ్ లోని భిలాయ్ లో  తమిళ కుటుంబంలో జన్మించాడు. అతడుఎం జి  ఎం   సీనియర్ సెకండరీ స్కూల్ సెక్టార్ VI , భిలాయి లో తన పాఠశాల విద్యను పూర్తి చేశాడు.  సుబ్రమణియన్ 1994 సంవత్సరంలో ఇండియన్ ఇన్స్టిట్యూట్ ఆఫ్ టెక్నాలజీ  కాన్పూర్ (ఐఐటి కాన్పూర్)  నుండి ఎలక్ట్రికల్ ఇంజనీరింగ్ లో బ్యాచిలర్ ఆఫ్ టెక్నాలజీ  పూర్తి చేసి, టాటా కన్సల్టెన్సీ సర్వీసెస్ లో  సీనియర్ ఎనలిస్ట్, మేనేజర్ గా  మూడేళ్లు పనిచేసిన తర్వాత, ఆర్థిక శాస్త్రంలో ఎంబీఏ చేయడానికి ఇండియన్ ఇన్స్టిట్యూట్ ఆఫ్  మేనేజ్ మెంట్  కలకత్తా ( ఐ.ఐ.ఎం కలకత్తా) ,  అతడి ప్రతిభకు ఎక్సైడ్ ఇండియా, బిపిఎల్ ఇండియా బహుమతులు గెలుచుకున్నాడు,  ఐ.ఐ.ఎం డైరెక్టర్ "మోస్ట్ ప్రోగ్రెస్సి"   పతకం లభించింది.   ఆ తరువాత సుబ్రమణియన్  మాస్టర్ ఆఫ్ బిజినెస్ అడ్మినిస్ట్రేషన్ ( ఎం.బి.ఎ ), చికాగో బూత్ స్కూల్ ఆఫ్ బిజినెస్ నుండి ఫైనాన్షియల్ ఎకనామిక్స్ లో డాక్టర్ ఆఫ్ ఫిలాసఫీ (పిహెచ్ డి) పట్టా పొందాడు . లుయిగి జింగాలెస్, రఘురామ్ రాజన్ పర్యవేక్షణలో ఆయన పి.హెచ్.డి పూర్తి చేశాడు. 

## వృత్తి
భారతదేశం ప్రధాన ఆర్థిక, కార్పొరేట్ సంస్కరణల్లో భాగంగా సుబ్రమణియన్ సెక్యూరిటీస్ అండ్ ఎక్స్ఛేంజ్ బోర్డ్ ఆఫ్ ఇండియా, రిజర్వ్ బ్యాంక్ ఆఫ్ ఇండియా  నిపుణుల కమిటీలలో పనిచేశాడు.  జేపీ మోర్గాన్ చేజ్, ఐసీఐసీఐ బ్యాంక్, టాటా కన్సల్టెన్సీ సర్వీసెస్ పనిచేశాడు.సుబ్రమణియన్  బంధన్ బ్యాంక్, నేషనల్ ఇనిస్టిట్యూట్ ఆఫ్ బ్యాంక్ మేనేజ్ మెంట్, రిజర్వ్ బ్యాంక్ ఆఫ్ ఇండియా అకాడమీలో బోర్డు సభ్యుడిగా ఉన్నాడు, యునైటెడ్ స్టేట్స్ ఆఫ్ అమెరికాలోని ఎమోరీ విశ్వవిద్యాలయం లో  గోయిజుయెటా బిజినెస్ స్కూల్ లో ఫైనాన్స్ ఫ్యాకల్టీలో భా గంగా ఉన్నాడు. సుబ్రమణియన్  ఇండియన్ స్కూల్ ఆఫ్ బిజినెస్ (ISB)లో ఫైనాన్స్ అసోసియేట్ ప్రొఫెసర్‌గా పనిచేస్తున్నాడు.

## రచనలు
సుబ్రమణియన్ జాతీయ , అంతర్జాతీయ జర్నల్స్ లో తమ వ్యాసాలను రాయడం జరిగింది. సహరచయితలతో కలిసి పుస్తకములు ( హ్యాండ్ బుక్స్ , మోనోగ్రాఫ్స్ )  కూడ రాయడం జరిగింది.  

## మూలాలు

వర్గం:1971 జననాలు
వర్గం:ఆర్థిక శాస్త్రము
వర్గం:ఇండియన్ స్కూల్ ఆఫ్ బిజినెస్
వర్గం:భారత ప్రభుత్వప్రధాన ఆర్ధిక సలహా దారులు
వర్గం:భారతీయ ఆర్థిక శాస్త్రవేత్తలు
వర్గం:జీవిస్తున్న ప్రజలు
ది స్క్వేర్ రింగ్ (1960 చిత్రం)

***ది స్క్వేర్ రింగ్*** అనేది 1960 ఆస్ట్రేలియన్ టీ వి  నాటకం, ఇది ఆస్ట్రేలియన్ రాల్ఫ్ పీటర్‌సన్ రంగస్థల నాటకం ఆధారంగా ఇంగ్లాండ్‌ లోని పలు  వేదికల పై విజయవంతంగా ప్రదర్శించబడింది,ఇది  1953లో చిత్రీకరించబడింది.ఇది సిడ్నీలో ప్రత్యక్షంగా రికార్డ్ చేయబడింది.

## కథ
ఇంగ్లండ్‌లోని బాక్సింగ్ రింగ్‌లో ఒక రాత్రి బరిలోకి దిగే ఆరుగురు యోధుల కథ. మాజీ ఛాంప్ డాకర్ స్టార్కీ తిరిగి రావడానికి ప్రయత్నిస్తున్నాడు; ఎడ్డీ బర్క్ అప్పుడే  పైకి ఎదుగుతున్న  కొత్త అబ్బాయి; హ్యారీ కూంబర్స్ ఒక మంచి  భవిష్యత్ ఛాంపియన్; రిక్ మార్టెల్ ఒక పోరాటానికి రమ్మని ఆహ్వానిస్తూ  ప్లాన్ చేస్తున్నాడు; నావికుడు జాన్సన్ బద్దలు కొట్టిన వ్యక్తి; రాలింగ్స్ పోరాటానికి ముందు పుస్తకాలు చదవడానికి ఇష్టపడతారు.వాళ్లందరితో కలగలిసిన డ్రెస్సింగ్ రూమ్ అటెండెంట్ డానీ ఫెల్టన్ ఫైటర్స్ వచ్చి వెళ్లడం చూసి వాళ్లను ఎలా  అర్థం చేసుకుంటాడు అనేది అంశం  స్టేడియం మేనేజర్ వంటి అనుబంధ పాత్రలు కూడా ఉన్నాయి.

## తారాగణం

* ఎడ్డీ బర్క్‌గా డాన్ బర్ఖమ్
* హ్యారీ కూంబ్స్‌గా గై డోల్‌మాన్ 
* డాకర్ స్టార్కీగా జాక్ ఫెగన్
* సెయిలర్ జాన్సన్‌గా కెన్ గుడ్లెట్
* రౌడీ రాలింగ్‌గా జో జెంకిన్స్
* రిక్ మార్టెల్‌గా ఓవెన్ వీన్‌గోట్
* ఎడ్వర్డ్ హెప్లే, హ్యాండ్లర్‌గా డానీ ఫెల్టన్‌గా నటించారు
* స్టేడియం మేనేజర్‌గా అల్ థామస్
* బెన్ గాబ్రియేల్ జో
* స్టేడియం డాక్టర్‌గా లూయిస్ విషార్ట్
* మాక్స్ ఓస్బిస్టన్ వాటీగా
* ఫోర్డ్‌గా జాన్ యునికోంబ్

## నిర్మాణం
సిడ్నీ బాక్సింగ్ ట్రైనర్ ఎర్న్ మెక్‌క్విలన్ కథకు సాంకేతిక సలహాదారుగా ఉన్నారు. డ్యాన్సర్‌గా టెలివిజన్‌లో తరచుగా కనిపించిన జో జెంకిన్స్, రౌడీ రాలింగ్స్‌గా తొలిసారిగా నటించాడు. *ది ఎంపరర్ జోన్స్* , *టూ-హెడెడ్ ఈగిల్* ,*ది ఎండ్ బిగిన్స్* వంటి అనేక ఆస్ట్రేలియన్ టీ వి  నాటకాలలో కనిపించాడు.

## మూలాలు


## బాహ్య లింకులు

*   ఐ ఎం డి బి  వద్ద 
* స్క్వేర్ రింగ్ ఆస్టేజ్
* నేషనల్ ఆర్కైవ్స్ ఆఫ్ ఆస్ట్రేలియాలో 1960 TV ప్రొడక్షన్ నుండి సమాచారం

వర్గం:టీ వి నాటకాలు
వర్గం:ఆస్ట్రేలియన్ టీ వి సిరీస్ లు
నిత్య రామ్

**నిత్యా రామ్** భారతీయ నటి, మోడల్. ఆమె కన్నడ, తమిళం, మలయాళం, తెలుగు సోప్ ఒపెరాలలో, కొన్ని చిత్రాలలో పని నటించింది. ఆమె కన్నడ టెలివిజన్ సోప్ ఒపెరాలలో నటిగా తన వృత్తిని ప్రారంభించింది. ఈమె నటి రచితా రామ్‌కి అక్క.  2017 నాటికి, ఆమె మెగా హిట్ షో నందినిలో నందిని, గంగ పాత్రలలో ప్రధాన పాత్ర *పోషించింది.*

## ప్రారంభ జీవితం, వృత్తి
నిత్యా రామ్ తన తండ్రి కెఎస్ రాము, సోదరి రచితా రామ్ శాస్త్రీయ నృత్యకారులు కావడంతో కళాకారుల కుటుంబం నుండి వచ్చింది. తరువాతి కాలంలో సినిమాల్లో కనిపించింది. నిత్య వెలైట్ అకాడమీ నుండి శిక్షణ పొందిన శాస్త్రీయ నృత్యకారిణి. ఆమె బయోటెక్నాలజీలో గ్రాడ్యుయేట్ డిగ్రీని కలిగి ఉంది, కొంత కాలం పనిచేసింది, కానీ ఆమె హీరోయిన్ కావాలనే కల ఎప్పుడూ చావలేదు.  

జీ కన్నడలో ప్రసారమైన కన్నడ టెలివిజన్ షో ఒపెరా బెంకియల్లి అరలీద హూవుతో ​​నిత్యా నటిగా తన కెరీర్‌ను ప్రారంభించింది, ఇందులో ఆమె సోదరి కూడా నటించింది. ఆమె కర్పూరద గొంబే, రాజకుమారి, ఎరడు కనసు వంటి ఇతర కన్నడ షోలలో కనిపించింది.  దీని తరువాత, ఆమె ఒక తెలుగు షోలో పనిచేసింది, అది: ముద్దు బిడ్డ. ఆ తరువాత, ఆమె దిగంత్ సరసన ఒక చిత్రానికి సంతకం చేయబడింది, అది ఏదో ఒకవిధంగా టేకాఫ్ కాలేదు. 2014లో, ఆమె అరుగౌడ సరసన ముద్దు మనసేలో ప్రధాన పాత్ర పోషించడానికి సంతకం చేయబడింది. ఆ సమయంలో, ఆమె తెలుగులో తన రెండవ సోప్ ఒపెరా అమ్మ నా కోడలాకు సంతకం చేసింది.  తర్వాత, ఆమె తమిళ సూపర్‌హిట్ టెలివిజన్ సీరియల్ నందినిలో కూడా ప్రధాన పాత్ర పోషించింది.

## ఫిల్మోగ్రఫీ

### టెలివిజన్

### చలనచిత్రాలు

## మూలాలు

వర్గం:1988 జననాలు
వర్గం:సినిమా నటీమణులు
వర్గం:మలయాళ సినిమా నటీమణులు
వర్గం:తమిళ టెలివిజన్‌ నటీమణులు
వర్గం:కన్నడ సినిమా నటీమణులు
వర్గం:భారతీయ టెలివిజన్ నటీమణులు
వర్గం:భారతీయ సినిమా నటీమణులు
పశుపతేశ్వర దేవాలయం (కరూర్)

**పశుపతేశ్వర దేవాలయం**, తమిళనాడు లోని కరూర్‌లో ఉంది. సంబందర్ ఈ ఆలయాన్ని సందర్శించిన సమయంలో ఈ నగరాన్ని కరువూరు అని పిలిచేవారు.  ఈ ఆలయానికి భూమిని కానుకగా ఇచ్చినప్పటి నుండి రాజేంద్ర చోళుడి ( క్రీ.శ. 1012-54) పాలనలో ఈ ఆలయం ఉనికిలో ఉందని ఇప్పటివరకు గుర్తించిన శాసనాల నుండి స్పష్టమవుతుంది.  కొంగు చోళులు, కొంగు పాండ్యులకు, ఈ ఆలయం చాలా ఇష్టమైనది, విజయనగర పాలకుల దృష్టిని కూడా ఆకర్షించింది.
## ప్రత్యేకత
పురాణ ఆవు కామధేనుడు శివుని ఆశీస్సులు, ఆణిలై అనే పేరు పొందడానికి ధ్యానం చేసినట్లు పురాణాలు చెబుతున్నాయి.  బ్రహ్మ ఇక్కడి ప్రధాన దేవతను పూజించినట్లు చెబుతారు. అలా స్థల తీర్థాన్ని బ్రహ్మ తీర్థం అంటారు.  కామధేనుడు, ఆవు (స్థానికంగా పసు అని పిలుస్తారు) అధిష్టాన దేవతను ఆరాధించినందున, శివుడు పశుపతీశ్వరుడిగా పిలువబడ్డాడు.
## ఆర్కిటెక్చర్
ఈ శివస్థలం కోయంబత్తూరు నుండి రోడ్డు మార్గంలో 79 మైళ్ల (127 కిమీ) దూరంలో ఉంది.  దక్షిణ రైల్వేలోని ఈరోడ్ - తిరుచ్చి సెక్షన్‌లో కరూర్‌లో రైల్వే స్టేషన్ కూడా ఉంది. ఇది ఈరోడ్ నుండి 70 కిమీ, తిరుచ్చి నుండి 75 కిమీ దూరంలో ఉంది.  కరువూరు వద్ద ఆలయం 2.65 ఎకరాల (10,700 మీ2) స్థలంలో నిర్మించబడింది.  ముందు గోపురం 120 అడుగుల (37 మీ) ఎత్తు ఉంటుంది. ఇక్కడి ప్రధాన మందిరం (మూల్వార్) లో ప్రధాన దైవం స్వయంబు లింగం.  ఆయనను పశుపతీశ్వరుడు లేదా అనిలైయప్పర్ అంటారు.  ఇక్కడ సుందరవల్లి, అలంకారవల్లి అనే రెండు అంబాల్ చిత్రాలు ఉన్నాయి, .  సుందరవల్లి స్త్రీ దేవత దక్షిణాభిముఖంగా ఉంది.  గోపురంపై పౌరాణిక పాత్రల శిల్పాలు కనిపిస్తాయి. ఆలయం లోపల 2 కారిడార్లు ఉన్నాయి.  100 స్తంభాల మండపం ఆలయంలో ఒక ప్రముఖ భాగం.
## పండుగలు
తమిళ మాసం పంగుని (మార్చి మధ్య నుండి ఏప్రిల్ మధ్య వరకు) సంవత్సరంలో సూర్యకిరణాలు లింగంపై 3 రోజులు పడతాయి.  ఇదే నెలలో వార్షిక బ్రహ్మోత్సవాలు నిర్వహిస్తారు.

## ఇవి కూడా చూడండి

* పశుపతీశ్వర ఆలయం, ఆవూరు

## మూలాలు

వర్గం:దేవాలయాలు
వర్గం:తమిళనాడు పుణ్యక్షేత్రాలు
దుప్పట్లో మిన్నాగు (2019 సినిమా)

**దుప్పట్లో మిన్నాగు**  2019లో తెలుగులో విడుదలైన సస్పెన్స్ థ్రిల్లర్ సినిమా.  ‘దిండు కింద నల్లత్రాచు’ నవల ఆధారంగా చిరంజీవి క్రియేషన్స్ బ్యానర్‌పై చల్లపల్లి అమర్ నిర్మించిన ఈ సినిమాకు యండమూరి వీరేంద్రనాథ్ దర్శకత్వం వహించాడు. చిరాశ్రీ ,విశ్వజిత్, నవీన్ తీర్దహళ్ళ, సుబ్బరాయ శర్మ ప్రధాన పాత్రల్లో నటించిన ఈ సినిమా టీజర్‌ను మార్చి 3న విడుదల చేసి, సినిమాను ఏప్రిల్ 27న విడుదల చేశారు.
## నటీనటులు
*చిరాశ్రీ అంచన్
*విశ్వజిత్  
*నవీన్ తీర్దహళ్ళ  
*సుబ్బరాయ శర్మ
*సుథీర్ కుమార్ 
*మఢథా చిరంజీవి  
*అమర్ ప్రసాద్

## సాంకేతిక నిపుణులు
*బ్యానర్:  చిరంజీవి క్రియేషన్స్
*నిర్మాత: చల్లపల్లి అమర్ 
*కథ, స్క్రీన్‌ప్లే, దర్శకత్వం:  యండమూరి వీరేంద్రనాథ్
*సంగీతం: సతీష్ బాబు
*సినిమాటోగ్రఫీ:  నిరంజన్ బాబు
*మాటలు: శ్రీశైల మూర్తి
*ఎడిటర్: పవన్ ఆర్.ఎస్.
*సౌండ్ ఇంజనీర్ : శ్రీరామ్
*పి.ఆర్.ఓ: సాయి సతీష్‌

## మూలాలు

## బయటి లింకులు
* 

వర్గం:2019 తెలుగు సినిమాలు
త్రిభంగా (సినిమా)

**త్రిభంగా** 2021లో విడుదలైన హిందీ సినిమా. అజయ్ దేవ్‌గణ్ ఎఫ్‌ ఫిలింస్, బనిజె ఆసియా,  ఆల్కెమీ ప్రొడక్షన్స్ స్టూడియోస్ బ్యానర్‌పై అజయ్ దేవ్‌గణ్, దీపక్ ధర్
సిద్ధార్థ్ పి. మల్హోత్రా, పరాగ్ దేశాయ్, రిషి నేగి, సప్నా మల్హోత్రా నిర్మించిన ఈ సినిమాకు రేణుకా సహాని దర్శకత్వం వహించింది. కాజోల్, తన్వీ ఆజ్మీ, మిథిలా పాల్కర్‌ ప్రధాన పాత్రల్లో నటించిన ఈ సినిమా ట్రైలర్‌ను జనవరి 4న విడుదల చేసి, సినిమాను నెట్ ఫ్లిక్స్ ఓటీటీలో జనవరి  15న విడుదల చేశారు.
## నటీనటులు
*కాజోల్ - అనురాధ "అను" ఆప్టే
*నౌఫల్ అజ్మీర్ ఖాన్ - ఆరవ్‌ 
*తన్వి అజ్మీ - నయనతార "నయన్" ఆప్టే  
*శ్వేతా మెహెందాలే 
*మిథిలా పాల్కర్ - మాషా 
* కునాల్ రాయ్ కపూర్ - మిలన్  
* వైభవ్ తత్వవాది - రాబిందోరో 
* మానవ్ గోహిల్ - రాఘవ  
*నిశాంక్ వర్మ - విక్రమాదిత్య 
*కన్వల్జిత్ సింగ్ - రైనా (అతిధి పాత్ర)

## మూలాలు

వర్గం:2021 సినిమాలు
వర్గం:హిందీ సినిమాలు
వలస (2021 సినిమా)

**వలస** 2021లో విడుదలైన తెలుగు సినిమా.  కళాకార్‌ ప్రొడక్షన్స్‌ సమర్పణలో శ్రావ్య ఫిలిమ్స్‌ బ్యానర్‌పై యెక్కలి రవీంద్ర బాబు  నిర్మించిన ఈ సినిమాకు పి.సునీల్‌కుమార్‌రెడ్డి దర్శకత్వం వహించాడు. మనోజ్‌నందం, తేజు అనుపోజు, వినయ్‌ మహదేవ్‌, గౌరీ ప్రధాన పాత్రల్లో నటించిన ఈ సినిమా ఆగష్టు 1న విడుదలైంది.
## కథ
కరోనా సమయంలో లాక్ డౌన్ కారణంగా పక్క రాష్ట్రాల నుంచి పలు కుటుంబాలు తమ సొంత ఊళ్లకు ప్రయాణం మొదలుపెడతారు. ఈ క్రమంలో వాళ్లు దారి పొడుగున వారు అనుభవించిన కష్టాలు ఏమిటి ? ఈ ‘ప్రయాణంలో ప్రేమికులైన  రజినీకాంత్ (మనోజ్ నందం) సావిత్రి (గౌరీ) మధ్య ఎలాంటి ప్రేమ నడిచింది ? చివరకు వీరి ప్రేమ ఎలా ముగిసింది ? అనేదే మిగతా సినిమా కథ.
## నటీనటులు

*మనోజ్‌నందం
*తేజు అనుపోజు
*వినయ్‌ మహదేవ్‌
*గౌరీ
*అభిజీత్ 
*మాస్టర్ అఖిల్ 
*తానిషా డింపుల్
*వినయ్ మహదేవన్ 
*మనీషా మొగిలి 
*తులసి రామ్ 
*వెంకట్ రామన్

## సాంకేతిక నిపుణులు
*బ్యానర్:  శ్రావ్య ఫిలిమ్స్‌ 
*నిర్మాత:  యెక్కలి రవీంద్ర బాబు 
*కథ, స్క్రీన్‌ప్లే, దర్శకత్వం:  పి.సునీల్‌కుమార్‌ రెడ్డి 
*సంగీతం:  ప్రవీణ్‌ ఇమ్మడి 
*సినిమాటోగ్రఫీ, ఎడిటింగ్: నరేష్ కుమార్ మ‌డి 
*సౌండ్: ప్రదీప్ చంద్ర
*వీఎఫ్‌ఎక్స్, కలరింగ్: శ్యాం కుమార్
*ఆడియోగ్రఫీ: పి పద్మారావు 
*పాటలు: మనోహర్  
 
*సహా నిర్మాత: శరత్ ఆదిరెడ్డి
## మూలాలు

## బయటి లింకులు
* 

వర్గం:2021 తెలుగు సినిమాలు
సమీక్ష (నటి)

**సమీక్ష సింగ్**, చంఢీగడ్ రాష్ట్రానికి చెందిన టివి, సినిమా నటి. సమీక్ష తమిళం, తెలుగు, పంజాబీ, హిందీ, కన్నడ సినిమాలలో, వివిధ సిరీస్‌లలో నటించింది.

## జననం
సమీక్ష 1985, అక్టోబరు 8న చండీగఢ్‌లో జన్మించింది.

## వ్యక్తిగత జీవితం
2020 జూలైలో సింగపూర్‌లో గాయకుడు షైల్ ఓస్వాల్‌తో సమీక్ష వివాహం జరిగింది.

## సినిమారంగం
2004లో పూరి జగన్నాధ్ దర్శకత్వంలో తెలుగులో వచ్చిన *[[143 (సినిమా)|143]]* సినిమా ద్వారా హీరోయిన్ గా సినీ పరిశ్రమలోకి అడుగుపెట్టింది. 2005 *అరింతుమ్ అరియమలుమ్‌*  అనే తమిళ సినిమాలో నవదీప్, ఆర్య సరసన నటించింది. 2014లో సమీక్ష నటించిన *ఫతే* సినిమా విజయాన్ని సాధించింది. పంజాబీ సినిమాకి సమీక్ష చేసిన కృషికి బాల్‌రాజ్ సాహ్ని గౌరవ పురస్కారం కూడా లభించింది. 2016లో వాప్సి సినిమాలో నటనకు పలు చిత్రోత్సవాలలో విమర్శకుల ప్రశంసలు కూడా అందుకుంది.

## నటించినవి

### సినిమాలు

### టెలివిజన్

## మూలాలు

## బయటి లింకులు

* 

వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:తెలుగు సినిమా నటీమణులు
వర్గం:1985 జననాలు
వర్గం:జీవిస్తున్న ప్రజలు
వర్గం:తమిళ సినిమా నటీమణులు
వర్గం:భారతీయ సినిమా నటీమణులు
అష్ట సోమేశ్వర క్షేత్రాలు

ద్రాక్షారామమునకు అష్టదిక్కులా ప్రతిష్ఠింపబడ్డ శివలింగాలను అష్ట సోమేశ్వరాలు లేదా అష్టలింగాలుగా వ్యవహరిస్తారు.

## వ్యుత్పత్తీ, భాషావిశేషాలు
'అష్ట' అనగా ఎనిమిది. సోముడు అనగా చంద్రుడు. ఈశ్వరుడు అనగా శివుడు. చంద్రునిచే ప్రతిష్ఠింపబడ్డ లింగములను సోమేశ్వరములుగా పిలిచెదరు—సోమా+ఈశ్వరములు=సోమేశ్వరములు- గుణ సంధి.

## పురాణం
పూర్వము సూర్యభగవానునిచే ద్రాక్షారామములో శివలింగము ప్రతిష్ఠించబడింది. దీని వలన ఆ ప్రాంతపు ఉష్ణోగ్రత పెరగసాగింది. ఈ ఉష్ణోగ్రతను అదుపు చేసేందుకు, చంద్రభగవానుడు, ద్రాక్షారామమునకు అష్టదిక్కులనా శివలింగాలను ప్రతిష్ఠించాడు. ఇవే అష్ట సోమేశ్వరాలు.
## ప్రదేశాలు
తూర్పున కోలంక, పడమర వెంటూరు, దక్షిణాన కోటిపల్లి, ఉత్తరాన వెల్ల, ఆగ్నేయంలో దంగేరు, నైరుతిలో కోరుమిల్లి, వాయువ్యంలో సోమేశ్వరం, ఈశాన్యాన పెనుమాళ్ళ ప్రాంతాలలో ఈ అష్ట సోమేశ్వర ఆలయాలు ఉన్నాయి.

## నమ్మకాలు
అష్టసోమేశ్వరములతో ద్రాక్షారామమును కలిపి నవలింగాలని పిలిచెదరు. ఈ తొమ్మిదింటినీ ఒకే దినమున దర్శించిన, పుణ్యఫలము కలుగునని నమ్మకము.

## ఇవి కూడా చూడండి

* ద్రాక్షారామం
* శివుడు
* శివలింగం
* పంచారామాలు
* హిందూధర్మం
* అష్టదిక్కులు - దిక్పాలకులు - పట్టణాలు

## మూలాలు

## వెలుపలి లంకెలు
*అష్ట సోమేశ్వరముల విశేషాలు
*అష్ట సోమేశ్వరముల ప్రదేశాలు

వర్గం:సంఖ్యానుగుణ వ్యాసములు
వర్గం:శివాలయాలు
వర్గం:అష్ట సోమేశ్వరాలు
నెయిల్ పాలిష్

**నెయిల్ పాలిష్** 2021లో విడుదలైన హిందీ సినిమా. టెన్ ఇయర్స్ ఎంగేర్ ప్రొడక్షన్స్ బ్యానర్‌పై ప్రదీప్ ఉప్పూర్, సీమ మోహాపాత్ర, జహానారా భగవా, ధీరజ్ వినోద్ కపూర్ నిర్మించిన ఈ సినిమాకు 	బగ్స్ భార్గవ కృష్ణ దర్శకత్వం వహించాడు. అర్జున్ రాంపాల్, మానవ్ కౌల్, మధుబాల, ఆనంద్ తివారి, రంజిత్ కపూర్ ప్రధాన పాత్రల్లో జనవరి 1న విడుదలైంది. 
## నటీనటులు
*అర్జున్ రాంపాల్ - సిద్ధార్థ్ జైసింగ్ (సిద్)  
* మానవ్ కౌల్ - వీర్ సింగ్‌ ; 'రంజిత్'; 'చారు రైనా'
*ఆనంద్ తివారీ - అమిత్ కుమార్ 
*రజిత్ కపూర్ - జడ్జి కిషోర్ భూషణ్  
*మధు - శోభా భూషణ్‌ 
*సమ్రీన్ కౌర్ - చారు రైనా  
*సమీర్ ధర్మాధికారి - డీసీపీ సునీల్ సచ్‌దేవ్‌ 
*రుషద్ రానా - యశ్‌పాల్ శర్మ 
*నేహా హింగే - మల్తీ కుమార్‌ 
*ప్రతిభా గోరేగాంకర్‌ - మాట్రాన్‌ 
*మన్సీ దేశ్‌ముఖ్ - మాయా కవాల్‌  
*దీపక్ చద్దా - దాదా షా  
*సుకేష్ ఆనంద్ - హర్పాల్ ఫెరా 
*డా. నందిగా శివ కుమార్ సుబ్రమణ్యం

## మూలాలు

## బయటి లింకులు
*

వర్గం:2021 సినిమాలు
వర్గం:హిందీ సినిమాలు